text:
εφαρμογής λογισμικού (CPC 842) (σελίδα 83) - γ)
 Υπηρεσίες επεξεργασίας δεδομένων (CPC 843) (σελίδα 85) - δ) Υπηρεσίες βάσης δεδομένων (CPC 844) (σελίδα 86). Οι
 υποχρεώσεις της Κύπρου για το είδος παροχής 4 (ενδοεπιχειρησιακές μεταθέσεις, επιχειρηματίες επισκέπτες και πάροχοι
 υπηρεσιών επί συμβάσει) όσον αφορά την εθνική μεταχείριση ανακαλούνται.
 • Υπηρεσίες έρευνας και ανάπτυξης - β) Υπηρεσίες Ε & Α στον τομέα των κοινωνικών και ανθρωπιστικών σπουδών (CPC 852)
 (σελίδες 89 και 90). Οι υποχρεώσεις της Κύπρου για τον τύπο παροχής 4 (ενδοεπιχειρησιακές μεταθέσεις, επιχειρηματίες
 επισκέπτες και πάροχοι υπηρεσιών επί συμβάσει) όσον αφορά την εθνική μεταχείριση ανακαλούνται.
 • Ασφαλιστικές και συναφείς υπηρεσίες - (i) πρωτασφαλίσεις (συμπεριλαμβανομένης της συνασφάλισης): α) ασφάλειες ζωής β)
 ασφάλειες κατά ζημιών (σελίδες 211 και 212). Οι υποχρεώσεις της Κύπρου για το είδος παροχής 4 (ενδοεπιχειρησιακές
 μεταθέσεις, επιχειρηματίες επισκέπτες και πάροχοι υπηρεσιών επί συμβάσει) όσον αφορά την εθνική μεταχείριση ανακαλούνται.
 ---pagebreak--- 28.3.2019 EL Επίσημη Εφημερίδα της Ευρωπαϊκής Ένωσης L 87/145
 • Τραπεζικές και άλλες χρηματοπιστωτικές υπηρεσίες (εκτός από τις ασφάλειες) – (x) (ε) μεταβιβάσιμοι τίτλοι (σελίδα 223). Οι
 υποχρεώσεις της Κύπρου σχετικά με τον τύπο παροχής 4 (ενδοεπιχειρησιακές μεταθέσεις, επιχειρηματίες επισκέπτες και
 πάροχοι υπηρεσιών επί συμβάσει) όσον αφορά την εθνική μεταχείριση ανακαλούνται.
 • Ξενοδοχεία, εστιατόρια και τροφοδοσία (CPC 641, 642 και 643) (σελίδα 232). Οι υποχρεώσεις της Μάλτας για το είδος
 παροχής 4 (ενδοεπιχειρησιακές μεταθέσεις, επιχειρηματίες επισκέπτες και πάροχοι υπηρεσιών επί συμβάσει) όσον αφορά την
 εθνική μεταχείριση ανακαλούνται.
 • Ταξιδιωτικά πρακτορεία και επιχειρήσεις οργανωμένων περιηγήσεων (CPC 7471) (σελίδες 233 και 234). Οι υποχρεώσεις της
 Μάλτας όσον αφορά την εθνική μεταχείριση για το είδος παροχής 4 (ενδοεπιχειρησιακές μεταθέσεις, επιχειρηματίες επισκέπτες
 και πάροχοι συμβατικών υπηρεσιών) όσον αφορά την εθνική μεταχείριση ανακαλούνται.
 • Υπηρεσίες θαλάσσιων μεταφορών – εκτός από το καμποτάζ - α) Μεταφορά επιβατών (CPC 7211) β) Μεταφορά φορτίου (CPC
 7212) (σελίδα 242). Οι υποχρεώσεις της Μάλτας όσον αφορά την εθνική μεταχείριση στο πλαίσιο του είδους παροχής 4
 (ενδοεπιχειρησιακές μεταθέσεις, επιχειρηματίες επισκέπτες και πάροχοι συμβατικών υπηρεσιών) ανακαλούνται.
 ---pagebreak--- L 87/146 EL Επίσημη Εφημερίδα της Ευρωπαϊκής Ένωσης 28.3.2019
 ΠΑΡΑΡΤΗΜΑ II
 ΑΝΤΙΣΤΑΘΜΙΣΕΙΣ ΑΠΟ ΤΗΝ ΕΚ
 • Οριζόντιος περιορισμός στις υπηρεσίες κοινής ωφέλειας στο πλαίσιο του είδους παροχής 3
 — Υποσημείωση στην οποία διευκρινίζεται ότι ο εν λόγω περιορισμός δεν ισχύει για τις τηλεπικοινωνιακές υπηρεσίες και τις
 υπηρεσίες πληροφορικής και συναφείς υπηρεσίες.
 • Οριζόντιοι περιορισμοί στις επενδύσεις στο πλαίσιο του είδους παροχής 3
 — Άρση του περιορισμού για την εθνική μεταχείριση στο πλαίσιο του είδους παροχής 3 για την AT όσον αφορά τα
 υποκαταστήματα ξένων μετοχικών εταιρειών (Aktiengesellschaften) και τις εταιρείες περιορισμένης ευθύνης (Gesellscha
 ften mit beschränkter Haftung).
 • Είδος παροχής 4 για ενδοεπιχειρησιακές μεταθέσεις και επισκέπτες που πραγματοποιούν επαγγελματικό ταξίδι
 — Υποχρεώσεις των CY και MT όσον αφορά την πρόσβαση στην αγορά και την εθνική μεταχείριση στο οριζόντιο τμήμα και
 στο τμήμα των τομέων για το οποίο οι CY και MT έχουν αναλάβει υποχρεώσεις στο πλαίσιο του είδους παροχής 3.
 • Επαγγελματικές υπηρεσίες - Υπηρεσίες μηχανικού (CPC 8672)
 — Υποχρεώσεις των CY και MT όσον αφορά την πρόσβαση στην αγορά και την εθνική μεταχείριση στο πλαίσιο του είδους
 παροχής 2
 — Υποχρεώσεις


text:
για την πρόσβαση στην αγορά των CY, CZ, MT & SK στο πλαίσιο του είδους παροχής 3
 — Υποχρεώσεις των CY και MT όσον αφορά την εθνική μεταχείριση στο πλαίσιο του είδους παροχής 3
 — Άρση του περιορισμού για την PT όσον αφορά την πρόσβαση στην αγορά στο πλαίσιο του είδους παροχής 3
 • Επαγγελματικές υπηρεσίες - Ολοκληρωμένες υπηρεσίες μηχανικού (CPC 8673)
 — Άρση από το UK της εξέτασης της οικονομικής κατάστασης που ισχύει στο πλαίσιο του είδους παροχής 4 για τους
 πάροχους συμβατικών υπηρεσιών.
 — Υποχρεώσεις της SK για την πρόσβαση στην αγορά και την εθνική μεταχείριση στο πλαίσιο του είδους παροχής 3
 • Επαγγελματικές υπηρεσίες - Υπηρεσίες πολεοδομικού σχεδιασμού και αρχιτεκτονικής τοπίου (CPC 8674):
 — Υποχρεώσεις των CY, CZ, MT, PL, SI & SK όσον αφορά την πρόσβαση στην αγορά και την εθνική μεταχείριση στο
 πλαίσιο του είδους παροχής 3.
 — Υποχρεώσεις της HU για την πρόσβαση στην αγορά και την εθνική μεταχείριση όσον αφορά τις υπηρεσίες αρχιτεκτονικής
 τοπίου στο πλαίσιο του είδους παροχής 2.
 • Υπηρεσίες πληροφορικής και συναφείς υπηρεσίες -
 — Προσθήκη διευκρινιστικής υποσημείωσης.
 — Υποχρεώσεις της HU για την πρόσβαση στην αγορά και την εθνική μεταχείριση στο πλαίσιο των ειδών παροχής 1, 2 & 3
 για CPC 845 και 849
 — Βελτίωση από τη SE των συνθηκών για τους πάροχους συμβατικών υπηρεσιών στο πλαίσιο του είδους παροχής 4 όσον
 αφορά τις υπηρεσίες πληροφορικής και συναφείς υπηρεσίες στο οριζόντιο τμήμα και νέες υποχρεώσεις της SE για τους
 πάροχους συμβατικών υπηρεσιών στο πλαίσιο του είδους παροχής 4 για CPC 845 και 849.
 • Διαφημιστικές υπηρεσίες (CPC 871):
 — Υποχρεώσεις των CY, MT και PL, óσον αφορά την πρόσβαση στην αγορά και την εθνική μεταχείριση στο πλαίσιο του
 είδους παροχής 1
 • Τηλεπικοινωνιακές υπηρεσίες
 — Νέες και βελτιωμένες υποχρεώσεις που ανέλαβε η ΕΚ συνολικά, όπως παρουσιάζονται στην αναθεωρημένη προσφορά που
 παρουσίασε στο πλαίσιο του αναπτυξιακού προγράμματος της Ντόχα.
 — Η διευκρίνιση που παρείχε η FI ότι οι τρεις οριζόντιοι περιορισμοί στο πλαίσιο του είδους παροχής 3, δηλαδή για τις
 νομικές οντότητες όσον αφορά την πρόσβαση στην αγορά, τις θυγατρικές, τα υποκαταστήματα, τα πρακτορεία και τα
 γραφεία αντιπροσωπείας όσον αφορά την εθνική μεταχείριση και τις επενδύσεις όσον αφορά την πρόσβαση στην αγορά
 δεν ισχύουν για τις τηλεπικοινωνιακές υπηρεσίες.
 ---pagebreak--- 28.3.2019 EL Επίσημη Εφημερίδα της Ευρωπαϊκής Ένωσης L 87/147
 — Μια διευκρινιστική υποσημείωση ότι οι υποτομείς 2.Γ.η) έως 2.Γ.ιγ) του καταλόγου τομεακής κατάταξης των υπηρεσιών
 που περιέχονται στο MTN,GNS/W/120 (υπηρεσίες προστιθεμένης αξίας) και οι υποτομείς 2.Γ.α) έως 2.Γ.ζ) του εν λόγω
 καταλόγου περιέχονται εδώ. Περιλαμβάνεται επίσης ο υποτομέας 2.Γ.ιε) του καταλόγου αυτού, στο βαθμό που εμπίπτει
 στο πεδίο του παρόντος ορισμού. Για τους σκοπούς του παρόντος πίνακα, ο υποτομέας 2Γ.ιδ) του εν λόγω καταλόγου
 (επιγραμμικές πληροφορίες και/ή επεξεργασία δεδομένων) περιλαμβάνεται στον παρόντα πίνακα υποχρεώσεων στο σημείο
 1.B (Υπηρεσίες πληροφορικής και συναφείς υπηρεσίες).
 • Χρηματοπιστωτικές υπηρεσίες: ασφαλιστικές υπηρεσίες
 — Άρση του περιορισμού για την SK όσον αφορά την πρόσβαση στην αγορά στο πλαίσιο του είδους παροχής 3
 • Χρηματοπιστωτικές υπηρεσίες (τραπεζικές)
 — FI: αλλαγή στις απαιτήσεις μόνιμης κατοικίας στο πλαίσιο του

type: contracts

jurisdiction: EU


text:
είδους παροχής 3 («τουλάχιστον ένας εκ των ιδρυτών, τα
 μέλη του διοικητικού συμβουλίου, το εποπτικό συμβούλιο και ο γενικός διευθυντής πρέπει να έχουν τη μόνιμη κατοικία
 τους στην Ευρωπαϊκή Κοινότητα ...» αντί για «τουλάχιστον το 50% των ιδρυτών, τα μέλη του διοικητικού συμβουλίου, το
 εποπτικό συμβούλιο και οι εκπρόσωποι, ο γενικός διευθυντής, ο κάτοχος πληρεξουσιότητας και το άτομο που έχει
 εξουσιοδοτηθεί να υπογράφει εξ ονόματος του πιστωτικού ιδρύματος έχουν μόνιμη κατοικία στην Ευρωπαϊκή Κοινότη
 τα...»).
 • Ξενοδοχεία, εστιατόρια και υπηρεσίες τροφοδοσίας
 — Νέο κείμενο (λιγότερο περιοριστικό) για την εξέταση της οικονομικής κατάστασης στην ΙΤ όσον αφορά τα μπαρ, τις
 καφετέριες και τα εστιατόρια στο πλαίσιο του είδους παροχής 3, συμπεριλαμβανομένης της υποχρέωσης να εφαρμόζεται η
 εν λόγω εξέταση χωρίς να γίνονται διακρίσεις.
 • Ταξιδιωτικά πρακτορεία και επιχειρήσεις οργανωμένων περιηγήσεων
 — Άρση της εξέτασης της οικονομικής κατάστασης που εφάρμοζε για το είδος παροχής 3 η CZ.
 • Υπηρεσίες κομμωτηρίου
 — Υποχρεώσεις όσον αφορά την πρόσβαση στην αγορά και την εθνική μεταχείριση των CZ, FI, HU και SK στο πλαίσιο των
 ειδών παροχής 2 & 3.
 Για τα κράτη μέλη χρησιμοποιούνται οι ακόλουθες συντμήσεις:
 AT Αυστρία
 BE Βέλγιο
 CY Κύπρος
 CZ Τσεχική Δημοκρατία
 DE Γερμανία
 DK Δανία
 EE Εσθονία
 EL Ελλάδα
 ES Ισπανία
 FI Φινλανδία
 FR Γαλλία
 HU Ουγγαρία
 IE Ιρλανδία
 IT Ιταλία
 LT Λιθουανία
 ---pagebreak--- L 87/148 EL Επίσημη Εφημερίδα της Ευρωπαϊκής Ένωσης 28.3.2019
 LU Λουξεμβούργο
 LV Λετονία
 MT Μάλτα
 NL Κάτω Χώρες
 PL Πολωνία
 PT Πορτογαλία
 SE Σουηδία
 SI Σλοβενία
 SK Σλοβακία
 UK Ηνωμένο Βασίλειο


text:
 27.2.2014
 EL
 Επίσημη Εφημερίδα της Ευρωπαϊκής Ένωσης
 L 58/21
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 167/2013
 της 8ης Οκτωβρίου 2013
 για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «συμφωνία για τον ΕΟΧ»), και ιδίως το άρθρο 98,
 Εκτιμώντας τα ακόλουθα:
 (1)
 Η οδηγία 2012/47/ΕΕ της Επιτροπής, της 14ης Δεκεμβρίου 2012, για την τροποποίηση της οδηγίας 2009/43/ΕΚ του Ευρωπαϊκού Κοινοβουλίου και του Συμβουλίου όσον αφορά τον κατάλογο προϊόντων που συνδέονται με τον τομέα της άμυνας (1) πρέπει να ενσωματωθεί στη συμφωνία για τον ΕΟΧ.
 (2)
 Το παράρτημα II της συμφωνίας για τον ΕΟΧ θα πρέπει συνεπώς να τροποποιηθεί αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Στο σημείο 3ιζ (οδηγία 2009/43/ΕΚ του Ευρωπαϊκού Κοινοβουλίου και του Συμβουλίου) του κεφαλαίου XIX του παραρτήματος II της συμφωνίας για τον ΕΟΧ, προστίθεται η ακόλουθη περίπτωση:
 «—
 32012 L 0047: Οδηγία 2012/47/ΕΕ της Επιτροπής της 14ης Δεκεμβρίου 2012 (ΕΕ L 31 της 31.1.2013, σ. 43).».
 Άρθρο 2
 Τα κείμενα της οδηγίας 2012/47/ΕΕ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 9 Οκτωβρίου 2013, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (2), ή την ημερομηνία θέσης σε ισχύ της απόφασης της Μεικτής Επιτροπής του ΕΟΧ αριθ. 111/2013 της 14ης Ιουνίου 2013 (3), ανάλογα με το ποια ημερομηνία είναι μεταγενέστερη.
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 8 Οκτωβρίου 2013.
 Για τη Μεικτή Επιτροπή του ΕΟΧ
 Ο Πρόεδρος
 Thórir IBSEN
 (1) ΕΕ L 31 της 31.1.2013, σ. 43.
 (2) Δεν έχουν αναφερθεί συνταγματικές απαιτήσεις.
 (3) ΕΕ L 318 της 28.11.2013, σ. 12.


text:
 Avis juridique important
 |
 21992A1017(01)
 Συμφωνία μεταξύ της Ευρωπαϊκής Οικονομικής Κοινότητας και της κυβέρνησης των Ηνωμένων Πολιτειών της Αμερικής όσον αφορά την εφαρμογή της συμφωνίας της ΓΣΔΕ περί εμπορίου πολιτικών αεροσκαφών στο εμπόριο μεγάλων πολιτικών αεροσκαφών
 Επίσημη Εφημερίδα αριθ. L 301 της 17/10/1992 σ. 0032 - 0039
 ΣΥΜΦΩΝΙΑ μεταξύ της Ευρωπαϊκής Οικονομικής Κοινότητας και της κυβέρνησης των Ηνωμένων Πολιτειών της Αμερικής όσον αφορά την εφαρμογή της συμφωνίας της ΓΣΔΕ περί εμπορίου πολιτικών αεροσκαφών στο εμπόριο μεγάλων πολιτικών αεροσκαφών Η ΕΥΡΩΠΑΪΚΗ ΟΙΚΟΝΟΜΙΚΗ ΚΟΙΝΟΤΗΤΑ, η οποία εφεξής αναφέρεται ως «η Κοινότητα»,και Η ΚΥΒΕΡΝΗΣΗ ΤΩΝ ΗΠΑ, η οποία εφεξής αναφέρεται ως «ΗΠΑ»,ΑΝΑΓΝΩΡΙΖΟΝΤΑΣ την ανάγκη δημιουργίας ευνοϊκότερου περιβάλλοντος για το διεθνές εμπόριο μεγάλων πολιτικών αεροσκαφών και τη μείωση των εντάσεων στον εν λόγω τομέα,ΑΝΑΓΝΩΡΙΖΟΝΤΑΣ ότι οι κανόνες που περιλαμβάνει η συμφωνία περί εμπορίου πολιτικών αεροσκαφών που συνήφθη στο πλαίσιο της ΓΣΔΕ πρέπει να ενισχυθούν με σκοπό την προοδευτική μείωση της δημόσιας στήριξης,ΥΠΕΝΘΥΜΙΖΟΝΤΑΣ τις αρχές και τους στόχους που συμφωνήθηκαν από τους αντιπροσώπους των ΗΠΑ και της Κοινότητας κατά τη συνάντησή τους στο Λονδίνο στις 27 Οκτωβρίου 1987,ΕΧΟΝΤΑΣ ΩΣ ΚΟΙΝΟ ΣΤΟΧΟ την πρόληψη, αφενός, των εκτροπών του εμπορίου που οφείλονται στην άμεση ή έμμεση δημόσια στήριξη της μελέτης και της παραγωγής μεγάλων πολιτικών αεροσκαφών και τη θέσπιση, αφετέρου, αυστηρότερων κανόνων όσον αφορά τη στήριξη αυτή, καθώς και την ενθάρρυνση της θέσπισης τέτοιων κανόνων από περισσότερα μέρη της ΓΣΔΕ,ΥΠΟΓΡΑΜΜΙΖΟΝΤΑΣ την πρόθεσή τους να ενεργήσουν, με την επιφύλαξη των δικαιωμάτων και υποχρεώσεών τους στο πλαίσιο της ΓΣΔΕ και άλλων πολυμερών συμφωνιών που έχουν γίνει αντικείμενο διαπραγματεύσεων υπό την αιγίδα της ΓΣΔΕ,ΣΥΜΦΩΝΟΥΝ ΣΤΙΣ ΑΚΟΛΟΥΘΕΣ ΔΙΑΤΑΞΕΙΣ:Άρθρο 1 Συμβάσεις που πραγματοποιούνται βάσει οδηγιών των δημοσίων αρχών, υποχρεωτικές συμβάσεις υπεργολαβίας και κίνητρα Όσον αφορά θέματα που έχουν σχέση με το άρθρο 4 της συμφωνίας περί εμπορίου πολιτικών αεροσκαφών, που συνήφθη στο πλαίσιο της ΓΣΔΕ, εφεξής καλούμενη «συμφωνία για τα αεροσκάφη», τα μέρη συμφωνούν να ενεργούν σύμφωνα με την επεξηγηματική σημείωση του άρθρου 4 της συμφωνίας για τα αεροσκάφη που περιλαμβάνεται στο παράρτημα Ι της παρούσας συμφωνίας.Άρθρο 2 Προηγούμενες κρατικές δεσμεύσεις Η δημόσια στήριξη που παρέχεται σε τρέχοντα προγράμματα κατασκευής μεγάλων πολιτικών αεροσκαφών, για την οποία αναλήφθηκε σχετική δέσμευση πριν από την ημερομηνία έναρξης ισχύος της παρούσας συμφωνίας, δεν υπόκειται στις διατάξεις της παρούσας συμφωνίας, εκτός αν ορίζεται άλλως. Οι όροι και οι προϋποθέσεις υπό τις οποίες παρέχεται τέτοια στήριξη δεν τροποποιούνται έτσι ώστε να καθίστανται ευνοϊκότερες για τους δικαιούχους 7 ωστόσο, ασήμαντες τροποποιήσεις δεν θεωρούνται ασυμβίβαστες με την παρούσα διάταξη.Άρθρο 3 Στήριξη της παραγωγής Από την έναρξη ισχύος της παρούσας συμφωνίας, τα μέρη δεν παρέχουν άμεση δημόσια στήριξη στην παραγωγή μεγάλων πολιτικών αεροσκαφών, εκτός από εκείνη για την οποία έχει ήδη αναληφθεί σοβαρή δέσμευση. Η απαγόρευση αυτή ισχύει τόσο για τα υφιστάμενα όσο και για τα προσεχή προγράμματα.Άρθρο 4 Στήριξη της ανάπτυξης 1. Οι κυβερνήσεις στηρίζουν τη μελέτη νέων προγραμμάτων παραγωγής μεγάλων πολιτικών αεροσκαφών μόνον σε περιπτώσεις που κριτική αξιολόγηση του προγράμματος, βασισμένη σε συντηρητικές εκτιμήσεις, ορίζει ότι μπορεί λογικά να αναμένεται, εντός 17 ετών από την ημερομηνία της πρώτης εκταμίευσης, κάλυψη κάθε κόστους σύμφωνα με το άρθρο 6 παράγραφος


text: 2 της συμφωνίας για τα αεροσκάφη, συμπεριλαμβανομένης της αποπληρωμής των κρατικών ενισχύσεων υπό τους όρους και τις προϋποθέσεις που καθορίζονται στη συνέχεια.2. Από την έναρξη ισχύος της παρούσας συμφωνίας, οι άμεσες κρατικές ενισχύσεις για τις οποίες έχει αναληφθεί δέσμευση από κάποιο μέρος όσον αφορά τη μελέτη νέου προγράμματος παραγωγής μεγάλων πολιτικών αεροσκαφών ή παράγωγων τύπων αυτών δεν υπερβαίνουν:α) το 25 % του συνολικού κόστους ανάπτυξης του εν λόγω προγράμματος σύμφωνα με τις εκτιμήσεις κατά τη στιγμή ανάληψης της δέσμευσης (ή του πραγματικού κόστους ανάπτυξης, αν είναι μικρότερο) 7 οι καταβολές δικαιωμάτων εκμετάλλευσης για το τμήμα αυτό καθορίζονται κατά τη στιγμή ανάληψης της δέσμευσης για τη στήριξη της ανάπτυξης, έτσι ώστε η σχετική ενίσχυση να αποπληρωθεί με επιτόκιο όχι μικρότερο από εκείνο που αντιστοιχεί στο κόστος κρατικού δανείου αποπληρωτέου εντός 17 ετών από την πρώτη εκταμίευση, συν β) το 8 % του συνολικού κόστους ανάπτυξης του εν λόγω προγράμματος, σύμφωνα με τις εκτιμήσεις κατά τη στιγμή ανάληψης της δέσμευσης (ή του πραγματικού κόστους ανάπτυξης, αν είναι μικρότερο) 7 η καταβολή δικαιωμάτων εκμετάλλευσης για το τμήμα αυτό καθορίζεται κατά τη στιγμή ανάληψης της δέσμευσης για τη στήριξη της ανάπτυξης, έτσι ώστε η σχετική ενίσχυση να αποπληρωθεί με επιτόκιο όχι μικρότερο από εκείνο που αντιστοιχεί στο κόστος κρατικού δανείου συν 1 % αποπληρωτέου εντός 17 ετών από την πρώτη εκταμίευση.Οι υπολογισμοί αυτοί πραγματοποιούνται με βάση τις προβλέψεις για τις παραδόσεις αεροσκαφών που περιλαμβάνονται στην κριτική αξιολόγηση του προγράμματος.3. Η καταβολή δικαιωμάτων εκμετάλλευσης ανά αεροσκάφος υπολογίζεται κατά τη στιγμή που πρόκειται να αναληφθεί η δέσμευση για τη στήριξη της ανάπτυξης, σύμφωνα με τα εξής:α) το 20 % των συνολικών πληρωμών, που υπολογίζεται σύμφωνα με το άρθρο 4 παράγραφος 2, καταβάλλεται βάσει της παράδοσης ορισμένου αριθμού αεροσκαφών που αντιστοιχεί στο 40 % των προβλεπόμενων παραδόσεων 7 β) το 70 % των συνολικών πληρωμών, που υπολογίζεται σύμφωνα με το άρθρο 4 παράγραφος 2, καταβάλλεται βάσει της παράδοσης ορισμένου αριθμού αεροσκαφών που αντιστοιχεί στο 85 % των προβλεπόμενων παραδόσεων.Άρθρο 5 Έμμεση δημόσια στήριξη 1. Τα μέρη λαμβάνουν τα απαιτούμενα μέτρα για να διασφαλίζουν ότι η έμμεση δημόσια στήριξη δεν δημιουργεί αθέμιτο πλεονέκτημα υπέρ των κατασκευαστών μεγάλων πολιτικών αεροσκαφών για τους οποίους προορίζεται ούτε οδηγεί σε εκτροπές του διεθνούς εμπορίου μεγάλων πολιτικών αεροσκαφών.2. Από την έναρξη ισχύος της παρούσας συμφωνίας, τα δυνάμενα να προσδιοριστούν οφέλη, όσον αφορά τη μελέτη ή την παραγωγή οποιουδήποτε από τα προϊόντα τα οποία αφορά η παρούσα συμφωνία, τα οποία δεν χρειάζεται να επιστραφούν και προέρχονται από έμμεση στήριξη, δεν υπερβαίνουν για κανένα έτος:α) το 3 % του ετήσιου εμπορικού κύκλου εργασιών της βιομηχανίας πολιτικών αεροσκαφών στο ενδιαφερόμενο μέρος όσον αφορά τα προϊόντα τα οποία καλύπτει η παρούσα συμφωνία, ή β) το 4 % του ετήσιου εμπορικού κύκλου εργασιών οποιασδήποτε εταιρείας στο ενδιαφερόμενο μέρος όσον αφορά τα προϊόντα τα οποία καλύπτει η παρούσα συμφωνία.3. Τα οφέλη που προκύπτουν από έμμεση στήριξη θεωρείται ότι δημιουργούνται όταν παρουσιάζεται δυνάμενη να προσδιοριστεί μείωση του κόστους των μεγάλων πολιτικών αεροσκαφών, που οφείλεται σε χρηματοδοτούμενη από το δημόσιο έρευνα και ανάπτυξη στον τομέα της αεροναυπηγικής, οι οποίες πραγματοποιούνται μετά


text: την έναρξη ισχύος της παρούσας συμφωνίας.Όταν μπορεί να αποδειχθεί ότι τα αποτελέσματα της έρευνας και της ανάπτυξης προέκυψαν χωρίς να υπάρξει διακριτική μεταχείριση των κατασκευαστών μεγάλων πολιτικών αεροσκαφών των μερών, τα οφέλη που προέρχονται από τέτοιες τεχνολογίες εξαιρούνται από τον υπολογισμό του άρθρου 5 παράγραφος 2. Ωστόσο, δυνάμενα να προσδιοριστούν οφέλη μπορεί να προκύψουν όταν οι κατασκευαστές μεγάλων πολιτικών αεροσκαφών είναι υπεύθυνοι για τη διεξαγωγή ή τα αποτελέσματα αυτής της έρευνας ή έχουν νωρίτερα πρόσβαση σ' αυτά.Αν κάποιο μέρος έχει βάσιμους λόγους να πιστεύει ότι άλλη έμμεση στήριξη που παρέχεται από κάποια κυβέρνηση καταλήγει σε δυνάμενες να προσδιοριστούν μειώσεις του κόστους κατασκευής μεγάλων πολιτικών αεροσκαφών, τα μέρη διενεργούν διαβουλεύσεις με σκοπό να προσδιορίσουν την ποσότητα αυτών των μειώσεων και να τις συμπεριλάβουν στον υπολογισμό που προαναφέρθηκε.Τα οφέλη από την έμμεση στήριξη, που προκύπτουν από την τεχνολογία που επιτυγχάνεται μέσω έρευνας και ανάπτυξης, οι οποίες χρηματοδοτούνται από το κράτος ή μέσω άλλων κρατικών προγραμμάτων, υπολογίζονται κανονικά βάσει της μείωσης του κόστους έρευνας και ανάπτυξης και της μείωσης του κόστους του εξοπλισμού παραγωγής ή της τεχνολογίας της παραγωγικής διαδικασίας.Άρθρο 6 Δάνεια γενικής μορφής Τα μέρη δεν αναλαμβάνουν την ευθύνη για ειδικά δάνεια που παρέχουν ή διαθέτουν οι κατασκευαστές αεροσκαφών μέσω άμεσων δανείων, εγγυήσεων ή με άλλο τρόπο σε αεροπορικές εταιρείες, εκτός από δάνεια μέσω επίσημης χρηματοδότησης εξαγωγικών πιστώσεων που παρέχονται βάσει της συμφωνίας για τα μεγάλα πολιτικά αεροσκάφη που αποτελεί τμήμα της συμφωνίας του ΟΟΣΑ για την επίσημη χρηματοδότηση εξαγωγικών πιστώσεων.Άρθρο 7 Συμμετοχές στο μετοχικό κεφάλαιο επιχειρήσεων Οι συμμετοχές στο μετοχικό κεφάλαιο επιχειρήσεων εξαιρούνται από το πεδίο εφαρμογής της παρούσας συμφωνίας. Ωστόσο, οι συμμετοχές δεν επιτρέπεται να έχουν τέτοια μορφή που να θίγουν τους κανόνες που περιλαμβάνονται στην παρούσα συμφωνία.Άρθρο 8 Διαφάνεια 1. Στο βαθμό που είναι αναγκαίες για την εξασφάλιση αποτελεσματικής εφαρμογής της παρούσας συμφωνίας, τα μέρη ανταλλάσσουν τακτικά και συστηματικά όλες τις πληροφορίες που οι κυβερνήσεις παρέχουν στα αντίστοιχα εθνικά κοινοβούλια, όσον αφορά θέματα τα οποία καλύπτει η παρούσα συμφωνία και τα παραρτήματά της.Τέτοιες πληροφορίες περιλαμβάνουν τουλάχιστον το συνολικό ποσό κρατικών ενισχύσεων για νέα προγράμματα ανάπτυξης και το ποσοστό που αυτές αντιπροσωπεύουν στο συνολικό κόστος ανάπτυξης, συνολικά στοιχεία για τις εκταμιεύσεις και τις εξοφλήσεις όσον αφορά τις άμεσες κρατικές ενισχύσεις για προγράμματα εμπορικών αεροσκαφών, τους ετήσιους εμπορικούς κύκλους εργασιών της βιομηχανίας πολιτικών αεροσκαφών σύμφωνα με το άρθρο 8 παράγραφος 5 στοιχείο β) και τα συνολικά ποσά των δυνάμενων να προσδιοριστούν έμμεσων οφελών, τα οποία προκύπτουν υπέρ των κατασκευαστών μεγάλων πολιτικών αεροσκαφών.2. Εξάλλου, όσον αφορά προηγούμενες δεσμεύσεις των κυβερνήσεων για προγράμματα παραγωγής μεγάλων πολιτικών αεροσκαφών που περιγράφονται στο άρθρο 2, παρέχεται χωριστά εκ μέρους των μερών της παρούσας συμφωνίας πλήρης κατάσταση των ποσών που έχουν καταβληθεί ή δεσμευθεί σχετικά, συμπεριλαμβανομένων των πληροφοριών για τη μορφή και την προγραμματισθείσα περίοδο αποπληρωμής. Ετήσιες συνολικές πληρωμές και αποπληρωμές που έχουν σχέση με αυτά τα προγράμματα ανακοινώνονται επίσης από άλλο μέρος για κάθε κυβέρνηση που παρέχει αυτήν την ενίσχυση. Προσέτι, κάθε μέρος ανακοινώνει στο άλλο μέρος της παρούσας συμφωνίας όλες τις αλλαγές που καθιστούν τους όρους και τις προϋποθέσεις τέτοιας στήριξης ευνοϊκότερες για το δικαιούχο


text: συμπεριλαμβανομένων των τροποποιήσεων όσον αφορά την περίοδο αποπληρωμής, της αδυναμίας αποπληρωμής της ενίσχυσης ή της μείωσης των προγραμματισθεισών αποπληρωμών.3. Εξάλλου, όσον αφορά προσεχή προγράμματα παραγωγής μεγάλων πολιτικών αεροσκαφών, τα μέρη παρέχουν κατά τη στιγμή ανάληψης της κυβερνητικής δέσμευσης τις ακόλουθες ειδικές πληροφορίες σε σχέση με τη στήριξη προγραμμάτων ανάπτυξης για όλες τις δημόσιες αρχές που παρέχουν τέτοια στήριξη:- το συνολικό ποσό της κρατικής ενίσχυσης,- το ποσοστό του υπολογιζόμενου κόστους ανάπτυξης το οποίο αντιπροσωπεύει η κρατική ενίσχυση,- την προσδοκώμενη απόδοση στο δημόσιο,- την προγραμματισθείσα περίοδο αποπληρωμής της κρατικής ενίσχυσης, και - τον προβλεπόμενο αριθμό αεροσκαφών επί του οποίου βασίζονται οι υπολογισμοί που πραγματοποιούνται σύμφωνα με το άρθρο 4 παράγραφος 2.4. Κατά τη διενέργεια των διαβουλεύσεων που προβλέπονται στο άρθρο 11, τα μέρη ανταλλάσσουν πληροφορίες σχετικά με κρατικές δεσμεύσεις και ενισχύσεις για κάθε δημόσια αρχή που παρέχει τέτοιες ενισχύσεις οι οποίες περιλαμβάνουν, ενδεικτικά:- όλες τις αλλαγές που καθιστούν τους όρους και τις προϋποθέσεις τέτοιας ενίσχυσης ευνοϊκότερες για το δικαιούχο, συμπεριλαμβανομένων των τροποποιήσεων όσον αφορά την περίοδο αποπληρωμής, της αδυναμίας αποπληρωμής της ενίσχυσης ή της μείωσης των προγραμματισθεισών αποπληρωμών (ανεξάρτητα αν πρόκειται για σταθερό ποσό ή για δικαιώματα εκμετάλλευσης),- ετήσιες εκταμιεύσεις και αποπληρωμές ανά πρόγραμμα για τα νέα προγράμματα που αρχίζουν να εφαρμόζονται σύμφωνα με το άρθρο 4. Οι πληροφορίες αυτές παρέχονται κατά την πρώτη τακτική διαβούλευση που διενεργείται δώδεκα τουλάχιστον μήνες μετά το τέλος του έτους κατά το οποίο πραγματοποιούνται οι εκταμιεύσεις και οι αποπληρωμές.5. Κατά τη διάρκεια των διαβουλεύσεων που διενεργούνται σύμφωνα με το άρθρο 11:α) τα μέρη παρέχουν ετησίως πληροφορίες για νέα προγράμματα έρευνας και ανάπτυξης που χρηματοδοτούνται από το κράτος και έχουν προταθεί ή αρχίσει να εφαρμόζονται κατά το προηγούμενο έτος, καθώς και για τα τρέχοντα προγράμματα έρευνας και ανάπτυξης στον τομέα της αεροναυπηγικής, συμπεριλαμβανομένων των λεπτομερειών για κάθε πρόγραμμα στο οποίο συμμετέχουν κατασκευαστές μεγάλων πολιτικών αεροσκαφών. Αυτές πρέπει να περιλαμβάνουν πληροφορίες για τον τομέα δραστηριοτήτων και το ποσό κρατικής χρηματοδότησης των εν λόγω προγραμμάτων 7 β) τα μέρη παρέχουν πληροφορίες για τα δυνάμενα να προσδιοριστούν οφέλη που προκύπτουν από την έμμεση στήριξη κάθε προγράμματος παραγωγής μεγάλων πολιτικών αεροσκαφών.Αυτές πρέπει να περιλαμβάνουν τα καταβληθέντα ανά πρόγραμμα ποσά, τα οποία έχουν λάβει οι κατασκευαστές μεγάλων πολιτικών αεροσκαφών. Οι ακόλουθες συγκεκριμένες πληροφορίες παρέχονται ετησίως για καθεμία από τις δημόσιες αρχές που παρέχουν τη στήριξη:1. ο ετήσιος εμπορικός κύκλος εργασιών της βιομηχανίας πολιτικής αεροπορίας στο ενδιαφερόμενο μέρος όσον αφορά τα προϊόντα τα οποία καλύπτει η παρούσα συμφωνία 7 2. ο ετήσιος εμπορικός κύκλος εργασιών, όσον αφορά τα προϊόντα τα οποία καλύπτει η παρούσα συμφωνία, κάθε εταιρείας του ενδιαφερόμενου μέρους, η οποία κατασκευάζει προϊόντα που καλύπτονται από την παρούσα συμφωνία, και 3. το συνολικό ποσό των έμμεσων οφελών, σύμφωνα με το άρθρο 5 παράγραφος 2, για τη βιομηχανία πολιτικής αεροπορίας όσον φορά τα προϊόντα τα οποία καλύπτει η παρούσα συμφωνία και για κάθε εταιρεία που ασχολείται με την παραγωγή τέτοιων προϊόντων.6. Σε περίπτωση που κάποιο μέρος θεωρεί ότι απαιτούνται συμπληρωματικές πληροφορίες σημαντικές για την εφαρμογή των διατάξεων της παρούσας συμφωνίας, οι πληροφορίες αυτές παρέχονται μετά από δεόντως αιτιολογημένη αίτηση.7. Τα μέρη παρέχουν στην


text: κριτική αξιολόγηση του προγράμματος, μετά από δεόντως αιτιολογημένη αίτηση, κατά τη στιγμή ανάληψης της δέσμευσης για στήριξη νέων προγραμμάτων ανάπτυξης, πληροφορίες δυνάμενες να ανακοινωθούν, εφόσον αυτές συνδέονται με τις διατάξεις του άρθρου 4 παράγραφος 1.8. Κάθε μη δημοσιεύσιμη πληροφορία που παρέχει, ενδεχομένως, κάποιο μέρος, θεωρείται, κατ' αίτηση του μέρους που την παρέχει, ως μη δυνάμενη να ανακοινωθεί. Η κυβέρνηση αποδέκτης λαμβάνει όλα τα αναγκαία μέτρα για να εξασφαλίσει ότι η πληροφορία δεν θα ανακοινωθεί σε κανέναν μη αποτελούντα μέλος της κυβέρνησης, ακόμη και μετά τη λήξη ισχύος ή την καταγγελία της παρούσας συμφωνίας. Προσέτι, οι μη δυνάμενες να ανακοινωθούν πληροφορίες δεν χρησιμοποιούνται σε ενδεχόμενες εμπορικές διαφορές, εκτός αν πρόκειται για ενδοκυβερνητικές εμπιστευτικού χαρακτήρα συζητήσεις και αποφάσεις που έχουν σχέση με την εφαρμογή της παρούσας συμφωνίας.9. Τα μέρη ανταλλάσουν κατ' έτος τις πληροφορίες που προαναφέρονται, ετκός αν ορίζεται άλλως. Διαφωνίες όσον αφορά την παροχή πληροφοριών σύμφωνα με το παρόν άρθρο ρυθμίζονται μέσω διαβουλεύσεων που διενεργούνται σύμφωνα με το άρθρο 11.10. Τα μέρη παρέχουν πληροφορίες για νέες συμμετοχές του κράτους σε επιχειρήσεις ή για μεταβολές όσον αφορά την κρατική συμμετοχή σε εταιρείες που ασχολούνται με την κατασκευή πολιτικών αεροσκαφών, συμπεριλαμβανομένου του ύψους και της μορφής της σχετικής συμμετοχής.11. Τα μέρη ενθαρρύνουν εταιρείες που ασχολούνται με την κατασκευή μεγάλων πολιτικών αεροσκαφών να αυξάνουν τις δημόσιες ανακοινώσεις των αναλυτικών οικονομικών τους αποτελεσμάτων όσον αφορά τον τομέα κατασκευής πολιτικών αεροσκαφών, διαχωρίζοντας τα στοιχεία τους, σε στοιχεία στρατιωτικού και πολιτικού περιεχομένου και παρέχοντας κατευθυντήριες γραμμές για την εμφάνιση των λογαριασμών. Αυτά τα αναλυτικά οικονομικά αποτελέσματα αναμένεται ότι θα περιλαμβάνουν τουλάχιστον πληροφορίες για την προέλευση και τη χρησιμοποίηση κεφαλαίων, καθώς και ειδικές πληροφορίες για τα έσοδα, τα αποτελέσματα εκμετάλλευσης, τα καθαρά περιουσιακά στοιχεία, τις επενδύσεις κεφαλαίου και την κρατική συμμετοχή σε επιχειρήσεις.12. Ουδεμία από τις διατάξεις της παρούσας συμφωνίας απαιτεί από τα συμβαλλόμενα μέρη να παρέχουν πληροφορίες, η ανακοίνωση των οποίων είναι, κατά την άποψή τους, αντίθετη προς τα ουσιώδη συμφέροντα ασφαλείας αυτών.Άρθρο 9 Εξαιρετικές περιπτώσεις 1. Όταν, λόγω απρόβλεπτων και εξαιρετικών περιστάσεων, η συνέχιση σημαντικών δραστηριοτήτων κατασκευής πολιτικών αεροσκαφών σε κάποιο από τα μέρη (1) και η διαρκής οικονομική βιωσιμότητα της εταιρείας ή του αρμόδιου τμήματος της εταιρείας βρίσκονται σε κίνδυνο, το συγκεκριμένο μέρος μπορεί να παρεκκλίνει προσωρινά από τους κανόνες της παρούσας συμφωνίας. Σ' αυτό το πλαίσιο, η εν λόγω εταιρεία ή το σχετικό τμήμα δημοσιεύει τα αναλυτικά οικονομικά αποτελέσματα όσον αφορά την παραγωγή πολιτικών αεροσκαφών (2). Ωστόσο, δεν είναι δυνατό να γίνει επίκληση της παρέκκλισης αυτής όταν πρόκειται για τους κανόνες που διέπουν την έναρξη εφαρμογής νέων προγραμμάτων στον τομέα της πολιτικής αεροπορίας σύμφωνα με το άρθρο 4.2. Το ενδιαφερόμενο μέρος ανακοινώνει τις προθέσεις του στο άλλο μέρος και παρέχει ευκαιρία για προηγούμενες διαβουλεύσεις εκτός αν εμποδίζεται να πράξει κάτι τέτοιο για νομικούς λόγους και οπωσδήποτε ανακοινώνει αμέσως στο άλλο μέρος τους λόγους για τους οποίους επικαλείται το παρόν άρθρο και ανακοινώνει όλα τα μέτρα που έχει λάβει, συμπεριλαμβανομένου του ποσού και της φύσης τους, καθώς και της αναμενόμενης διάρκειάς τους.3. Τα ειδικά μέτρα που λαμβάνονται από ένα μέρος σύμφωνα με το παρόν άρθρο:α)


text: περιορίζονται, όσον αφορά το πεδίο εφαρμογής και τη διάρκεια, στο βαθμό που είναι απολύτως αναγκαίος για την αντιμετώπιση των δυσχερειών που αναφέρονται στην παράγραφο 1 7 β) σκοπεύουν να αποκαταστήσουν, το γρηγορότερο δυνατό, την οικονομική βιωσιμότητα της δικαιούχου εταιρείας 7 γ) λαμβάνουν δεόντως υπόψη τις πιθανές συνέπειες για άλλους κατασκευαστές μεγάλων πολιτικών αεροσκαφών και αποφεύγουν τη μείωση των τιμών στη διεθνή αγορά πολιτικών αεροσκαφών με την κατασκευή ειδών για τα οποία δεν υπάρχει καμία συγκεκριμένη παραγγελία.4. Αν, μετά τη διενέργεια διαβουλεύσεων σύμφωνα με το άρθρο 11, ένα μέρος θεωρήσει ότι η δράση που αναλαμβάνεται βάσει του παρόντος άρθρου θίγει σημαντικά τους στόχους της παρούσας συμφωνίας, έχει το δικαίωμα να αναστείλει ορισμένες ή όλες τις διατάξεις της παρούσας συμφωνίας ή να την τερματίσει εντός 15 ημερών από την ολοκλήρωση των διαβουλεύσεων.Άρθρο 10 Αποφυγή εμπορικών συγκρούσεων και διαφορών 1. Τα μέρη προσπαθούν να αποφεύγουν κάθε εμπορική σύγκρουση για θέματα που καλύπτονται από την παρούσα συμφωνία (3).2. Τα μέρη, κατά τη διάρκεια ισχύος της παρούσας συμφωνίας, δεν λαμβάνουν μέτρα βάσει των εθνικών εμπορικών τους νόμων κατά της δημόσιας στήριξης που συμβιβάζεται με αυτή. Ωστόσο, η παρούσα παράγραφος δεν εμποδίζει κάποιο μέρος να καταργήσει την παρούσα συμφωνία λόγω της συμμόρφωσης του άλλου μέρους με αυτή.3. Για να αποφεύγονται οι εμπορικές συγκρούσεις, τα μέρη ενθαρρύνουν τους ιδιώτες να ζητούν την εφαρμογή των διατάξεων του άρθρου 11 για την επίλυση οιασδήποτε διαφοράς που αφορά θέματα τα οποία καλύπτει η παρούσα συμφωνία. Αν, ωστόσο, οι ιδιώτες αυτοί ζητούν τη λήψη μέτρων βάσει της εθνικής νομοθεσίας για θέματα που καλύπτονται από την παρούσα συμφωνία, η κυβέρνηση τους ενημερώνει αμέσως σχετικά το άλλο μέρος και πορτείναι την έναρξη διαβουλεύσεων σύμφωνα με το άρθρο 11. Το μέρος εναντίον του οποίου στρέφονται αυτά τα μέτρα έχει το δικαίωμα είτε να αναστείλει την εφαρμογή ορισμένων ή όλων των διατάξεων της παρούσας συμφωνίας ή να την τερματίσει 15 ημέρες μετά την ολοκλήρωση των διαβουλεύσεων.4. Κατά τη διάρκεια ερευνών όσον αφορά ισχυρισμούς που ανάγονται στον εμπορικό τομέα αφορούν προϊόντα που καλύπτονται από την παρούσα συμφωνία και έχουν αρχίσει κατ' εφαρμογή της εθνικής εμπορικής νομοθεσίας κατόπιν αιτήσεων ιδιωτών, τα μέρη λαμβάνουν υπόψη, σύμφωνα με τη νομοθεσία τους, ενέργειες που αφορούν την τήρηση των όρων της παρούσας συμφωνίας.Άρθρο 11 Διαβουλεύσεις 1. Τα μέρη διενεργούν τακτικά, δύο τουλάχιστον φορές κατ' έτος, διαβουλεύσεις, για να εξασφαλίζουν την ορθή λειτουργία της συμφωνίας.2. Ένα μέρος μπορεί να ζητήσει τη διενέργεια διαβουλεύσεων για κάθε εξέλιξη σχετική με τη λειτουργία της παρούσας συμφωνίας. Τέτοιες διαβουλεύσεις διενεργούνται εντός 30 το πολύ ημερών μετά τη λήψη της σχετικής αίτησης.3. Τα μέρη συμφωνούν ότι θα προσπαθούν να λύσουν τις διαφορές εντός τριών μηνών από την ημερομηνία της αρχικής αίτησης για τη διενέργεια διαβουλεύσεων. Για τους σκοπούς των άρθρων 8 και 9, οι διαβουλεύσεις δεν θεωρείται ότι έληξαν πριν από την πάροδο της συγκεκριμένης τρίμηνης περιόδου.Άρθρο 12 Συμφωνία περί εμπορίου πολιτικών αεροσκαφών που συνήφθη στο πλαίσιο της ΓΣΔΕ 1. Τα μέρη προτείνουν από κοινού σε άλλα συμβαλλόμενα μέρη της συμφωνίας για τα αεροσκάφη, που αναφέρεται στο άρθρο 1, να συμπεριληφθούν στη συμφωνία για τα αεροσκάφη κανόνες


text: παρόμοιοι με αυτούς που περιέχονται στην παρούσα συμφωνία καθώς και στην ερμηνευτική σημείωση που παρέχεται στο παράρτημα Ι. Τα μέρη προτείνουν επίσης οι βελτιωμένες διατάξεις για το διακανονισμό των διαφορών που συμφωνήθηκαν κατά το Γύρο της Ουρουγουάης να χρησιμοποιούνται για την επίλυση των διαφορών, που μπορεί να προκύψουν κατά την εφαρμογή της νέας συμφωνίας για τα αεροσκάφη.2. Τα μέρη καταβάλλουν κάθε δυνατή προσπάθεια για να εξασφαλίζουν ότι αυτοί οι κανόνες ή παρόμοιοι κανόνες θα ενσωματωθούν στη συμφωνία για τα αεροσκάφη ή θα γίνουν αποδεκτοί από σημαντικό αριθμό συμβαλλομένων μερών το ενωρίτερο δυνατό καθώς επίσης και να επεκτείνουν την εφαρμογή των κανόνων που προβλέπονται στην παρούσα συμφωνία σε όλα τα προϊόντα που καλύπτει η συμφωνία για τα αεροσκάφη.3. Σε περίπτωση που δεν επιτευχθεί η ενσωμάτωση των κανόνων της παρούσας συμφωνίας σε πολυμερή συμφωνία εντός ενός έτους, τα μέρη επανεξετάζουν τη συνέχιση της εφαρμογής της παρούσας διμερούς συμφωνίας.Άρθρο 13 Τελικές διατάξεις 1. Η παρούσα συμφωνία αρχίζει να ισχύει την ημερομηνία αποδοχής της και από τα δύο μέρη.2. Η παρούσα συμφωνία μπορεί να τροποποιηθεί με αμοιβαία συναίνεση των μερών προκειμένου να λάβουν υπόψη τους κάθε νέα κατάσταση που είναι δυνατόν να προκύψει, συμπεριλαμβανομένης πιθανής τροποποιήσης της συμφωνίας για τα αεροσκάφη.3. Ένα έτος μετά τη έναρξη ισχύος της παρούσας συμφωνίας, οποιοδήποτε από τα μέρη μπορεί να καταγγείλει τη συμφωνία. Αν κάποιο μέρος επιθυμεί να καταγγείλει τη συμφωνία, ανακοινώνει στο άλλο μέρος γραπτώς τις προθέσεις του. Η καταγγελία αρχίζει να ισχύει 12 μήνες μετά την ημερομηνία κατά την οποία ελήφθη η σχετική ανακοίνωση.Υπεγράφη στις Βρυξέλλες και στην Ουάσιγκτον στις δεκαεπτά Ιουλίου του έτους χίλια εννιακόσια ενενήντα δύο. >ΘΕΣΗ ΠΗΝΑΚΑ> (1) Για τους σκοπούς της παρούσας παραγράφου, ο όρος «μέρη» θεωρείται ότι περιλαμβάνει όλα τα κράτη μέλη της Κοινότητας.(2) Αυτά τα αναλυτικά οικονομικά αποτελέσματα περιλαμβάνουν τουλάχιστον πληροφορίες για την προέλευση και τη χρησιμοποίηση των κεφαλαίων, καθώς και ειδικές πληροφορίες για τα έσοδα, τα αποτελέσματα εκμετάλλευσης, τα καθαρά περιουσιακά στοιχεία, τις επενδύσεις κεφαλαίου και την κρατική συμμετοχή σε επιχειρήσεις.(3) Τα μέτρα για «θέματα που καλύπτονται από την παρούσα συμφωνία» συνίστανται σε εμπορικές ενέργειες που αφορούν άμεση και έμμεση δημόσια στήριξη όπως ορίζεται στην παρούσα συμφωνία. Δεν περιλαμβάνουν ενέργειες που αφορούν το ντάμπινγκ, την προστασία της πνευματικής ιδιοκτησίας ή τη νομοθεσία για τον ανταγωνισμό και την κατάργηση των μονοπωλίων.ΠΑΡΑΡΤΗΜΑ Ι Ερμηνεία του άρθρου 4 της συμφωνίας περί εμπορίου πολιτικών αεροσκαφών που συνήφθη στο πλαίσιο της ΓΣΔΕ από τα συμβαλλόμενα μέρη αυτής Το άρθρο 4 της συμφωνίας περί εμπορίου πολιτικών αεροσκαφών που συνήφθη στο πλαίσιο της ΓΣΔΕ, εφεξής καλούμενη «συμφωνία», αφορά τρία συγκεκριμένα θέματα:- τις συμβάσεις που πραγματοποιούνται βάσει οδηγιών των δημοσίων αρχών (παράγραφος 2),- τις υποχρεωτικές συμβάσεις υπεργολαβίας (παράγραφος 3),- τα κίνητρα (παράγραφος 4).Άρθρο 4.1 Το άρθρο 4.1 επιβάλλει τη γενική αρχή, που εφαρμόζεται σε ολόκληρο το άρθρο 4, ότι οι αγοραστές πολιτικών αεροσκαφών (1) πρέπει να είναι ελεύθεροι να επιλέγουν τον προμηθευτή τους βάσει εμπορικών και τεχνικών δεδομένων.Άρθρο 4.2 (Συμβάσεις που πραγματοποιούνται βάσει οδηγιών των δημοσίων αρχών) Η παράγραφος αυτή ορίζει ότι «οι υπογράφουσες χώρες δεσμεύονται μεταξύ τους να μην υποβάλλουν τις αεροπορικές εταιρείες, κατασκευάστριες πολιτικών αεροσκαφών


text: ή άλλους φορείς που είναι αγοραστές πολιτικών αεροσκαφών, σε υποχρεώσεις ή σε υπερβολικές πιέσεις με σκοπό να αγοράζουν πολιτικά αεροσκάφη συγκεκριμένης καταγωγής, πράγμα που θα συνεπάγεται διακριτική μεταχείριση σε βάρος των προμηθευτών μιας υπογράφουσας χώρας».Αυτό σημαίνει ότι οι υπογράφουσες χώρες πρέπει να μην επιβάλλουν πολιτικές υπέρ ή εναντίον των προμηθευτών μιας ή περισσότερων υπογραφουσών χωρών.Επίσης, απαγορεύεται η άσκηση υπερβολικών πιέσεων εκ μέρους των δημοσίων αρχών όσον αφορά την επιλογή προμηθευτών από τις αεροπορικές εταιρείες, τους κατασκευαστές αεροσκαφών ή άλλους φορείς που αγοράζουν πολιτικά αεροσκάφη («αγοραστές»). Ως «υπερβολικές πιέσεις» νοείται οποιαδήποτε ενέργεια, η οποία ευνοεί τα προϊόντα προμηθευτών ή που επηρεάζει τις αποφάσεις για τις προμήθειες κατά τρόπο που συνεπάγεται διακριτική μεταχείριση σε βάρος των προμηθευτών οποιασδήποτε άλλης υπογράφουσας χώρας.Οι υπογράφουσες χώρες συμφωνούν ότι τα ακόλουθα αποτελούν παραδείγματα πρακτικής που δεν θεωρείται ως άσκηση υπερβολικής πίεσης:- η συμμετοχή κυβερνητικών ή πρώην κυβερνητικών εκπροσώπων στα διοικητικά συμβούλια εταιρειών που πραγματοποιούν αγορές και που ανήκουν πλήρως ή εν μέρει στο κράτος, αλλά μόνον αν ενεργούν προς το εμπορικό συμφέρον της σχετικής εταιρείας και δεν επηρεάζουν τις αποφάσεις για τις προμήθειες κατά τρόπο που συνεπάγεται διακριτική μεταχείριση σε βάρος των προμηθευτών οποιασδήποτε άλλης υπογράφουσας χώρας,- κυβερνητικές αποφάσεις για θέματα ασφάλειας και περιβάλλοντος.Άρθρο 4.3 (Υποχρεωτικές συμβάσεις υπεργολαβίας) Η πρώτη φράση ορίζει ότι «οι υπογράφουσες χώρες συμφωνούν ότι η αγορά προϊόντων που καλύπτονται από την παρούσα συμφωνία θα πρέπει να διέπεται μόνο από κανόνες ανταγωνισμού που αναφέρονται στην τιμή, στην ποιότητα και στις προθεσμίες παράδοσης». Αυτό σημαίνει ότι οι υπογράφουσες χώρες δεν παρεμβαίνουν για να επιτύχουν ευνοϊκότερη μεταχείριση για συγκεκριμένες επιχειρήσεις και ότι δεν επηρεάζουν την επιλογή των πωλητών σε περιπτώσεις που υπάρχει ανταγωνισμός μεταξύ πωλητών από διάφορες υπογράφουσες χώρες.Υπογραμμίζοντας ότι οι μόνοι παράγοντες που είναι δυνατό να επηρεάζουν τις απόψεις αγορών είναι η τιμή, η ποιότητα και οι όροι παράδοσης, οι υπογράφουσες χώρες συμφωνούν ότι το άρθρο 4 παράγραφος 3 δεν επιτρέπει την εκ μέρους των δημοσίων αρχών εξασφάλιση αντιπαροχών. Προσέτι, αυτές πρέπει να μην απαιτούν άλλοι παράγοντες, όπως η υπεργολαβία, να αποτελούν προϋπόθεση ή στοιχείο της πώλησης. Συγκεκριμένα, ουδεμία υπογράφουσα χώρα μπορεί να απαιτεί την εκ μέρους του πωλητού εξασφάλιση αντιπαροχών ή εμπορικών ευκαιριών συγκεκριμένης μορφής ή έκτασης ούτε άλλου είδους εμπορικά αντισταθμιστικά οφέλη.Οι υπογράφουσες χώρες δεν επιβάλλουν συνεπώς όρους σύμφωνα με τους οποίους οι υπεργολάβοι ή οι προμηθευτές πρέπει να έχουν κάποια συγκεκριμένη καταγωγή.Η δεύτερη φράση αυτής της παραγράφου ορίζει ότι «όταν επέρχεται έγκριση ή κατακύρωση προμηθειών για προϊόντα που καλύπτονται από την παρούσα συμφωνία, κάθε υπογράφουσα χώρα δύναται πάντως να απαιτεί να γίνονται δεκτές οι εγκεκριμένες επιχειρήσεις της στο διαγωνισμό σε ανταγωνιστική βάση και με όρους όχι λιγότερο ευνοϊκούς από εκείνους των οποίων απολαμβάνουν οι εγκεκριμένες επιχειρήσεις των λοιπών υπογραφουσών χωρών». Αυτό σημαίνει ότι μια υπογράφουσα χώρα μπορεί να απαιτεί ο κατασκευαστής να μην εφαρμόζει διακριτική μεταχείριση σε βάρος εγκεκριμένων επιχειρήσεων των λοιπών υπογραφουσών χωρών, όσον αφορά τις ευκαιρίες συμμετοχής τους σε διαγωνισμούς και την αξιολόγηση ανταγωνιστικών προσφορών των επιχειρήσεων αυτών.Άρθρο 4.4 (Κίνητρα) Η παράγραφος αυτή ορίζει ότι «οι υπογράφουσες χώρες συμφώνησαν να αποφεύγουν να κάνουν χρήση κινήτρων οποιασδήποτε μορφής είτε αυτά


text: αναφέρονται στην πώληση είτε στην αγορά πολιτικών αεροσκαφών, συγκεκριμένης καταγωγής, γεγονός που θα συνεπάγοταν διακριτική μεταχείριση σε βάρος των προμηθευτών μιας υπογράφουσας χώρας».Αυτό σημαίνει ότι οι υπογράφουσες χώρες δεν συνδέουν αρνητικά ή θετικά την αγορά ή την πώληση πολιτικών αεροσκαφών με άλλες κυβερνητικές αποφάσεις ή πολιτικές που θα μπορούσαν να επηρεάσουν τέτοια πώληση ή αγορά όταν υπάρχει ανταγωνισμός μεταξύ προμηθευτών από διάφορες υπογράφουσες χώρες. Τα ακόλουθα αποτελούν συμφωνημένη επεξηγηματική, ενδεικτική κατάσταση τέτοιων απαγορευόμενων κινήτρων:- δικαιώματα και περιορισμοί που έχουν σχέση με τις αεροπορικές εταιρίες, όπως δικαιώματα προσγείωσης ή εκτέλεσης δρομολογίων,- γενικά οικονομικά προγράμματα και πολιτικές, όπως πολιτικές εισαγωγής, μέτρα που σκοπεύουν να μεταβάλουν τις ανισορροπίες του διμερούς εμπορίου, πολιτικές για αλλοδαπούς εργαζομένους ή για μετατροπή του χρέους,- προγράμματα και πολιτικές στήριξης της ανάπτυξης, όπως χορήγηση ενισχύσεων, δανείων και χρηματοδοτήσεων για έργα υποδομής 7 γίνεται αντιληπτό ότι η στήριξη αυτή για την αγορά πολιτικών αεροσκαφών δεν εμπίπτει σ'αυτή την κατηγορία, εφόσον η χορήγηση των σχετικών κεφαλαίων δεν αποτελεί προϋπόθεση για την πραγματοποίηση τέτοιων αγορών,- προγράμματα και πολιτικές για την άμυνα και την εθνική ασφάλεια.Με την επιφύλαξη του άρθρου 4 παράγραφος 3, αυτό σημαίνει επίσης ότι οι υπογράφουσες χώρες δεν παρεμβαίνουν κατά κανένα τρόπο ούτε ασκούν οποιαδήποτε άμεση ή έμμεση πίεση σε άλλες κυβερνήσεις ή φορείς που είναι αρμόδιοι για την λήψη αποφάσεων προμηθειών, και δεν συνδέουν αρνητικά ή θετικά αποφάσεις που αφορούν την προμήθεια πολιτικών αεροσκαφών με κάθε άλλο θέμα ή ενέργεια σε οποιονδήποτε άλλο τομέα που θα μπορούσε να επηρεάσει το συμφέρον της χώρας εισαγωγής.Άρθρο 4.2 και 4.4 (Ενέργειες πολιτικού περιεχομένου) Όλοι οι εκπρόσωποι των υπογραφουσών χωρών που συμμετέχουν στην εγχώρια διαδικασία λήψης πολιτικών αποφάσεων δεν λαμβάνουν κανένα μέτρο, συμπεριλαμβανομένων των ενεργειών πολιτικού περιεχομένου και όχι μόνον αυτών, ούτε ασκούν πίεση ή προσφέρουν κίνητρα σε άλλες κυβερνήσεις ή ξένες αεροπορικές εταιρίες, που θα ήταν αντίθετα προς το άρθρο 4, όπως ερμηνεύεται στο παρόν παράρτημα. Οι υπογράφουσες χώρες εφιστούν την προσοχή των εκπροσώπων στη ερμηνεία αυτή του άρθρου 4, και καταβάλλουν κάθε δυνατή προσπάθεια για να διασφαλίζουν ότι τα άτομα αυτά δεν προβαίνουν σε τέτοιες ενέργειες.(1) Για τους σκοπούς του παρόντος παραρτήματος, ως «πολιτικό αεροσκάφος» νοείται αυτό που συμφωνεί με τον ορισμό που δίδεται στο άρθρο 1 της συμφωνίας περί εμπορίου πολιτικών αεροσκαφών που συνήφθη στο πλαίσιο της ΓΣΔΕ.ΠΑΡΑΡΤΗΜΑ ΙΙ Για τους σκοπούς της παρούσας συμφωνίας, ισχύουν οι ακόλουθοι ορισμοί:1. «μεγάλο πολιτικό αεροσκάφος»: όσον αφορά αεροσκάφη που κατασκευάζονται στις ΗΠΑ από τους υπάρχοντες κατασκευαστές μεγάλων πολιτικών αεροσκαφών και στην Ευρωπαϊκή Κοινότητα από την κοινοπραξία Airbus ή από τα νομικά πρόσωπα που υποκαθίστανται στα δικαιώματα και στις υποχρεώσεις τους, όλα τα αεροσκάφη, όπως ορίζονται στο άρθρο 1 της συμφωνίας περί εμπορίου πολιτικών αεροσκαφών, η οποία συνήφθη στο πλαίσιο της ΓΣΔΕ, εκτός από τους κινητήρες που ορίζονται στο άρθρο 1.1 (β), που έχουν σχεδιαστεί για τη μεταφορά επιβατών ή εμπορευμάτων και περιλαμβάνουν 100 ή περισσότερες θέσεις επιβατών ή το ισοδύνομό τους σε ικανότητα μεταφοράς φορτίου.2. «παράγωγος τύπος»: ο τύπος αεροσκάφους τα βασικά στοιχεία σχεδιασμού του οποίου προέρχονται από προηγούμενο τύπο αεροσκάφους.3. «συνολικό κόστος ανάπτυξης» όπως αναφέρεται στο άρθρο 4 παράγραφος 2: τα παρακάτω


text: στοιχεία κόστους, που προκύπτουν πριν από την ημερομηνία πιστοποίησης, είναι αυτά που μπορεί να συνυπολογιστούν κατά την εκτίμηση του «συνολικού κόστους ανάπτυξης», που αναφέρεται στο άρθρο 4 παράγραφος 2:- προμελέτη,- κατασκευαστική μελέτη,- αεροσήραγγα, δομικό σύστημα και δοκιμές εργαστηρίου,- τεχνικοί προσομοιωτές,- εργασία τοποθέτησης εξοπλισμού, εκτός από αυτή που χρηματοδοτείται απευθείας από τους κατασκευαστές κινητήρων και εξοπλισμού,- δοκιμές πτήσης, συμπεριλαμβανομένης της σχετικής υποστήριξης εδάφους και της ανάλυσης που είναι αναγκαία για την πιστοποίηση,- τεκμηρίωση αναγκαία για την πιστοποίηση,- το κόστος κατασκευής πρωτοτύπων αεροσκαφών για δοκιμές, συμπεριλαμβανομένων των ανταλλακτικών και των μετατροπών που ενδεχομένως απαιτούνται για την πιστοποίηση, αφού αφαιρεθεί η υπολογιζόμενη θεμιτή αξία αγοράς για αεροσκάφη πτήσης μετά από ανακαίνιση,- ιδιοσυσκευές και εργαλεία, εκτός από εργαλειομηχανές, που πρόκειται να χρησιμοποιηθούν σε ειδικά προγράμματα.4. «παραγωγή»: όλες οι δραστηριότητες κατασκευής, εμπορίας και πώλησης εκτός από αυτές που περιγράφονται στο σημείο 3, με εξαίρεση την επίσημη χρηματοδότηση εξαγωγικών πιστώσεων βάσει της συμφωνίας για τα μεγάλα πολιτικά αεροσκάφη που αποτελεί τμήμα της συμφωνίας του ΟΟΣΑ για την Επίσημη Χρηματοδότηση Εξαγωγικών Πιστώσεων.5. «έμμεση δημόσια στήριξη»: η οικονομική ενίσχυση που παρέχεται από κυβερνήσεις ή από οποιονδήποτε δημόσιο φορέα στο έδαφος ενός μέρους για εφαρμογές στον τομέα της αεροναυπηγικής, συμπεριλαμβανομένης της έρευνας και της ανάπτυξης, των σχεδίων επίδειξης και ανάπτυξης στρατιωτικών αεροσκαφών, που παρέχει ένα δυνάμενο να προσδιοριστεί όφελος για την ανάπτυξη ή την εφαρμογή ενός ή περισσότερων ειδικών προγραμμάτων κατασκευής μεγάλων πολιτικών αεροσκαφών.6. «άμεση δημόσια στήριξη»: κάθε οικονομική ενίσχυση που παρέχεται από κυβέρνηση ή από οποιονδήποτε δημόσιο φορέα στο έδαφος μέρους και προορίζεται:1) για συγκεκριμένα προγράμματα κατασκευής μεγάλων πολιτικών αεροσκαφών ή παραγώγων τύπων αυτών, ή 2) για συγκεκριμένες εταιρείες, εφόσον ωφελούνται αμέσως προγράμματα κατασκευής μεγάλων πολιτικών αεροσκαφών ή παραγώγων τύπων αυτών.7. «καταβολή δικαιωμάτων εκμετάλλευσης»: αποτελεί η εξόφληση συγκεκριμένου προκαθορισμένου ποσού ενίσχυσης στην ανάπτυξη ανά παραδιδόμενο αεροσκάφος.


text:
 Avis juridique important
 |
 21994A1231(32)
 Ανταλλαγή επιστολών μεταξύ της Ευρωπαϊκής Οικονομικής Κοινότητας και της Σλοβακικής Δημοκρατίας όσον αφορά το άρθρο 68
 Επίσημη Εφημερίδα αριθ. L 359 της 31/12/1994 σ. 0212 - 0212 Φινλανδική ειδική έκδοση: Κεφάλαιο 11 τόμος 40 σ. 0214 Σουηδική ειδική έκδοση: Κεφάλαιο 11 τόμος 40 σ. 0214
 Ανταλλαγή επιστολών μεταξύ της Ευρωπαϊκής Οικονομικής Κοινότητας και της Σλοβακικής Δημοκρατίας όσον αφορά το άρθρο 68Α. Επιστολή της ΚοινότηταςΚύριε,Έχω την τιμή να αναφερθώ στις συζητήσεις σχετικά με το άρθρο 68 της ευρωπαϊκής συμφωνίας.Σας επιβεβαιώνω ότι, όσον αφορά τις διατάξεις του άρθρου 68 της ευρωπαϊκής συμφωνίας, η πρόσβαση στις διαδικασίες ανάθεσης συμβάσεων στην Σλοβακική Δημοκρατία, που παρέχεται στις κοινοτικές επιχειρήσεις με την έναρξη ισχύος της συμφωνίας, βάσει του άρθρου 68, εφαρμόζεται στις κοινοτικές επιχειρήσεις που είναι εγκατεστημένες στη Σλοβακική Δημοκρατία ως θυγατρικές, όπως περιγράφεται στο άρθρο 45 και με τις μορφές που περιγράφονται στο άρθρο 55. Με την επιφύλαξη των διατάξεων του άρθρου 68, οι κοινοτικές επιχειρήσεις που είναι εγκατεστημένες στη Σλοβακική Δημοκρατία με τη μορφή υποκαταστημάτων και πρακτορείων, όπως περιγράφεται στο άρθρο 45, έχουν πρόσβαση στις διαδικασίες ανάθεσης συμβάσεων στη Σλοβακική Δημοκρατία το αργότερο μέχρι το τέλος της μεταβατικής περιόδου που αναφέρεται στο άρθρο 7.Θα σας ήμουν υπόχρεος αν θέλατε να μου επιβεβαιώσετε τη συμφωνία της κυβέρνησης της Σλοβακικής Δημοκρατίας με το περιεχόμενο της παρούσας επιστολής.Με εξαιρετική εκτίμηση,Εξ ονόματος του Συμβουλίου των Ευρωπαϊκών ΚοινοτήτωνΒ. Επιστολή της Σλοβακικής ΔημοκρατίαςΚύριε,Έχω την τιμή να σας γνωρίσω τη λήψη της σημερινής σας επιστολής που έχει ως εξής:«Έχω την τιμή να αναφερθώ στις συζητήσεις σχετικά με το άρθρο 68 της ευρωπαϊκής συμφωνίας.Σας επιβεβαιώνω ότι, όσον αφορά τις διατάξεις του άρθρου 68 της ευρωπαϊκής συμφωνίας, η πρόσβαση στις διαδικασίες ανάθεσης συμβάσεων στη Σλοβακική Δημοκρατία, που παρέχεται στις κοινοτικές επιχειρήσεις με την έναρξη ισχύος της συμφωνίας, βάσει του άρθρου 68, εφαρμόζεται στις κοινοτικές επιχειρήσεις που είναι εγκατεστημένες στη Σλοβακική Δημοκρατία ως θυγατρικές, όπως περιγράφεται στο άρθρο 45 και με τις μορφές που περιγράφονται στο άρθρο 55. Με την επιφύλαξη των διατάξεων του άρθρου 68, οι κοινοτικές επιχειρήσεις που είναι εγκατεστημένες στη Σλοβακική Δημοκρατία με τη μορφή υποκαταστημάτων και πρακτορείων, όπως περιγράφεται στο άρθρο 45, έχουν πρόσβαση στις διαδικασίες ανάθεσης συμβάσεων στη Σλοβακική Δημοκρατία το αργότερο μέχρι το τέλος της μεταβατικής περιόδου που αναφέρεται στο άρθρο 7.Θα σας ήμουν υπόχρεος αν θέλατε να μου επιβεβαιώσετε τη συμφωνία της κυβέρνησης της Τσεχικής και της Σλοβακικής Δημοκρατίας με το περιεχόμενο της παρούσας επιστολής.»Έχω την τιμή να επιβεβαιώσω ότι η κυβέρνησή μου συμφωνεί με το περιεχόμενο της ανωτέρω επιστολής.Με εξαιρετική εκτίμηση,Για την κυβέρνηση της Σλοβακικής Δημοκρατίας


text:
 Avis juridique important
 |
 21994A1231(39)
 Δεύτερο πρόσθετο πρωτόκολλο της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών τους, αφενός, και της Ρουμανίας, αφετέρου, καθώς και της ενδιάμεσης συμφωνίας σχετικά με το εμπόριο και εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Ρουμανίας, αφετέρου,
 Επίσημη Εφημερίδα αριθ. L 366 της 31/12/1994 σ. 0025 - 0027 Φινλανδική ειδική έκδοση: Κεφάλαιο 11 τόμος 37 σ. 0275 Σουηδική ειδική έκδοση: Κεφάλαιο 11 τόμος 37 σ. 0275
 ΔΕΥΤΕΡΟ ΠΡΟΣΘΕΤΟ ΠΡΩΤΟΚΟΛΛΟ της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών τους, αφενός, και της Ρουμανίας, αφετέρου, καθώς και της ενδιάμεσης συμφωνίας σχετικά με το εμπόριο και εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Ρουμανίας, αφετέρουΗ ΕΥΡΩΠΑΪΚΗ ΚΟΙΝΟΤΗΤΑ ΚΑΙ Η ΕΥΡΩΠΑΪΚΗ ΚΟΙΝΟΤΗΤΑ ΑΝΘΡΑΚΑ ΚΑΙ ΧΑΛΥΒΑ, καλούμενες στο εξής «η Κοινότητα»,αφενός, καιΗ ΡΟΥΜΑΝΙΑ,αφετέρου,ΕΚΤΙΜΩΝΤΑΣ ότι η ευρωπαϊκή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Ρουμανίας, αφετέρου, (στο εξής καλούμενη «η ευρωπαϊκή συμφωνία»), υπεγράφη στις Βρυξέλλες την 1η Φεβρουαρίου 1993 και δεν έχει ακόμη αρχίσει να ισχύει 7ΕΚΤΙΜΩΝΤΑΣ ότι, μέχρι να αρχίσει να ισχύει η ευρωπαϊκή συμφωνία, ετέθησαν από 1ης Μαΐου 1993 σε ισχύ ορισμένες διατάξεις της για το εμπόριο και εμπορικά θέματα με την ενδιάμεση συμφωνία σχετικά με το εμπόριο και εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Ρουμανίας, αφετέρου (στο εξής καλούμενη «η ενδιάμεση συμφωνία»), η οποία υπεγράφη στις Βρυξέλλες την 1η Φεβρουαρίου 1993 7ΕΚΤΙΜΩΝΤΑΣ ότι η ευρωπαϊκή συμφωνία και η ενδιάμεση συμφωνία έχουν τροποποιηθεί με το πρόσθετο πρωτόκολλο που υπεγράφη στις 20 Δεκεμβρίου 1993, καλούμενο στο εξής «πρώτο πρόσθετο πρωτόκολλο» 7ΑΝΑΓΝΩΡΙΖΟΝΤΑΣ την καθοριστική σημασία του εμπορίου για τη μετάβαση προς μια οικονομία της αγοράς 7ΛΑΜΒΑΝΟΝΤΑΣ ΥΠΟΨΗ την προθυμία της Κοινότητας να ευθυγραμμίσει το προβλεπόμενο για τη Ρουμανία χρονοδιάγραμμα των εμπορικών διατάξεων που περιλαμβάνονται στην ευρωπαϊκή και την ενδιάμεση συμφωνία με εκείνο που ισχύει για τις συνδεδεμένες χώρες του Βίζενγκραντ 7ΛΑΜΒΑΒΟΜΕΝΩΝ ΥΠΟΨΗ των στόχων της ευρωπαϊκής συμφωνίας, και ιδίως εκείνων που μνημονεύονται στο άρθρο 1,ΕΧΟΝΤΑΣ ΥΠΟΨH την ενδιάμεση συμφωνία,ΕΧΟΝΤΑΣ ΑΠΟΦΑΣΙΣΕΙ τη σύναψη του παρόντος πρωτοκόλλου και ορίσει για το σκοπό αυτό ως πληρεξουσίους τους:Η ΕΥΡΩΠΑΪΚΗ ΚΟΙΝΟΤΗΤΑ:Η ΡΟΥΜΑΝΙΑ:ΟΙ ΟΠΟΙΟΙ, ΜΕΤΑ ΤΗΝ ΑΝΤΑΛΛΑΓΗ ΤΩΝ ΠΛΗΡΕΞΟΥΣΙΩΝ ΕΓΓΡΑΦΩΝ ΤΟΥΣ, ΠΟΥ ΒΡΕΘΗΚΑΝ ΕΝΤΑΞΕΙ,ΣΥΜΦΩΝΗΣΑΝ ΤΑ ΑΚΟΛΟΥΘΑ:Άρθρο 1 Το άρθρο 4 παράγραφος 3 της ενδιάμεσης συμφωνίας και το άρθρο 10 παράγραφος 3 της ευρωπαϊκής συμφωνίας, όπως έχουν τροποποιηθεί με το πρώτο πρόσθετο πρωτόκολλο, αντικαθίστανται από το ακόλουθο κείμενο:«3. Τα προϊόντα καταγωγής Ρουμανίας που απαριθμούνται στο παράρτημα ΙΙΙ τυγχάνουν αναστολής των τελωνειακών δασμών επί των εισαγωγών, εντός των ορίων των ετήσιων κοινοτικών δασμολογικών ποσοστώσεων ή των ανώτατων ορίων που αυξάνονται προοδευτικά σύμφωνα με τους όρους που καθορίζονται στο εν λόγω παράρτημα, έτσι ώστε να επιτευχθεί η πλήρης κατάργηση των εισαγωγικών τελωνειακών δασμών για τα εν λόγω προϊόντα μέχρι το τέλος του δεύτερου έτους μετά την ημερομηνία ενάρξεως ισχύος της συμφωνίας. Ταυτόχρονα, οι εισαγωγικοί τελωνειακοί δασμοί που επιβάλλονται στις ποσότητες που εισάγονται καθ` υπέρβασιν των ανωτέρω


text: προβλεπόμενων ποσοστώσεων ή όταν αποκαθίσταται η επιβολή των τελωνειακών δασμών για τα προϊόντα που καλύπτονται από το ανώτατο δασμολογικό όριο, καταργούνται προοδευτικά από την έναρξη ισχύος της συμφωνίας, με ετήσιες μειώσεις κατά 15 % του βασικού δασμού. Μέχρι το τέλος του δεύτερου έτους, καταργούνται οι εναπομένοντες δασμοί.»Άρθρο 2 Οι υποσημειώσεις του παραρτήματος ΙΙΙ της ενδιάμεσης συμφωνίας και του παραρτήματος ΙΙΙ της ευρωπαϊκής συμφωνίας παύουν να ισχύουν.Άρθρο 3 Το ακόλουθο κείμενο αντικαθιστά την παράγραφο 1 στοιχείο β) της εισαγωγικής παραγράφου η οποία έχει ενσωματωθεί με το πρώτο πρόσθετο πρωτόκολλο στα παραρτήματα ΧΙα, ΧΙΙα και ΧΙΙβ της ενδιάμεσης συμφωνίας και στα παραρτήματα ΧΙα, ΧΙΙα και ΧΙΙβ της ευρωπαϊκής συμφωνίας:«1. β) Οι ποσότητες σε τόνους που προβλέπονται για το τέταρτο έτος δεν ισχύουν, ενώ οι ποσότητες που προβλέπονται για το πέμπτο έτος ισχύουν για το τέταρτο έτος, το οποίο αρχίζει να ισχύει την 1η Ιουλίου 1995.»Άρθρο 4 1. Στην εισαγωγική παράγραφο του άρθρου 2 παράγραφος 1 του πρωτοκόλλου αριθ. 1 της ενδιάμεσης συμφωνίας, το οποίο αφορά τα κλωστοϋφαντουργικά προϊόντα και τα είδη ένδυσης, καθώς και του πρωτοκόλλου αριθ. 1 της ευρωπαϊκής συμφωνίας, το οποίο αφορά επίσης τα κλωστοϋφαντουργικά προϊόντα και τα είδη ένδυσης, όπως έχει τροποποιηθεί με το πρώτο πρόσθετο πρωτόκολλο, η φράση «κατάργηση κατά τη λήξη πενταετούς περιόδου» αντικαθίσταται από τη φράση «κατάργηση κατά τη λήξη τετραετούς περιόδου».2. Οι δύο τελευταίες περιπτώσεις του άρθρου 2 παράγραφος 1 του πρωτοκόλλου αριθ. 1 της ενδιάμεσης συμφωνίας, το οποίο αφορά τα κλωστοϋφαντουργικά προϊόντα και τα είδη ένδυσης, καθώς και τα του πρωτοκόλλου αριθ. 1 της ευρωπαϊκής συμφωνίας, το οποίο αφορά επίσης τα κλωστοϋφαντουργικά προϊόντα και τα είδη ένδυσης, όπως έχει τροποποιηθεί με το πρώτο πρόσθετο πρωτόκολλο, αντικαθίστανται από το ακόλουθο κείμενο:«κατά την έναρξη του πέμπτου έτους, οι εναπομένοντες δασμοί καταργούνται».Άρθρο 5 Το άρθρο 2 παράγραφος 2 του πρωτοκόλλου αριθ. 2 της ενδιάμεσης συμφωνίας, το οποίο αφορά τα προϊόντα ΕΚΑΧ, καθώς και του πρωτοκόλλου αριθ. 2 της ευρωπαϊκής συμφωνίας, το οποίο αφορά επίσης τα προϊόντα ΕΚΑΧ, όπως έχει τροποποιηθεί με το πρώτο πρόσθετο πρωτόκολλο, αντικαθίσταται από το ακόλουθο κείμενο:«2. Περαιτέρω μειώσεις στο 60 %, 40 % και 0 % του βασικού δασμού πραγματοποιούνται κατά την έναρξη του δεύτερου, τρίτου και τέταρτου έτους αντίστοιχα μετά την έναρξη ισχύος της συμφωνίας.»Άρθρο 6 Στο παράρτημα Α του πρωτοκόλλου αριθ. 3 της ενδιάμεσης συμφωνίας, το οποίο αφορά τα μεταποιημένα γεωργικά προϊόντα, καθώς και του πρωτοκόλλου αριθ. 3 της ευρωπαϊκής συμφωνίας, το οποίο αφορά επίσης τα μεταποιημένα γεωργικά προϊόντα, ο αριθμός των ετών μετά τον οποίο εφαρμόζεται ο τελικός δασμολογικός συντελεστής, όπως ορίζεται στη στήλη 7, τροποποιείται από 4 σε 3 έτη για τα προϊόντα που εμπίπτουν στους κωδικούς ΣΟ 1803, 1804 00 00, 1805 00 00 και 1806 10 10 - άλλα.Στο παράρτημα Β του πρωτοκόλλου αριθ. 3 της ενδιάμεσης συμφωνίας, το οποίο αφορά τα μεταποιημένα γεωργικά προϊόντα καθώς και του πρωτοκόλλου αριθ. 3 της ευρωπαϊκής συμφωνίας, το οποίο αφορά επίσης τα μεταποιημένα γεωργικά προϊόντα, οι ποσότητες σε τόνους που προβλέπονται για το 1996 διαγράφονται, ενώ οι ποσότητες σε τόνους που προβλέπονται για το 1997 και εξής ισχύουν πλέον για


text: το 1996 και εξής.Άρθρο 7 Στο παράρτημα ΙΙ και στο παράρτημα του προσαρτήματος Β του πρόσθετου πρωτοκόλλου της ευρωπαϊκής συμφωνίας για το εμπόριο κλωστοϋφαντουργικών προϊόντων μεταξύ της Ευρωπαϊκής Οικονομικής Κοινότητας και της Ρουμανίας, τα ποσοτικά όρια που ορίζονται για το 1998 διαγράφονται.Στο συμφωνημένο πρακτικό αριθ. 5, η φράση «πενταετής περίοδος αρχόμενη από 1ης Ιανουαρίου 1994» αντικαθίσταται από τη φράση «τετραετής περίοδος αρχόμενη από 1ης Ιανουαρίου 1994».Άρθρο 8 Το παρόν πρωτόκολλο αποτελεί αναπόσπαστο μέρος της ενδιάμεσης συμφωνίας και της ευρωπαϊκής συμφωνίας.Άρθρο 9 Το παρόν πρωτόκολλο αρχίζει να ισχύει την πρώτη ημέρα του μήνα που ακολουθεί την ημερομηνία κατά την οποία τα μέρη ενημερώνονται μεταξύ τους σχετικά με την ολοκλήρωση των διαδικασιών που απαιτούνται για το σκοπό αυτόν. Το παρόν πρωτόκολλο εφαρμόζεται από 1ης Ιανουαρίου 1995.Σε περίπτωση που το παρόν πρωτόκολλο αρχίσει να ισχύει μετά την 1η Ιανουαρίου 1995, οι δασμοί που έχουν ενδεχομένως καταβληθεί και οι οποίοι δεν θα ήταν καταβλητέοι αν το πρωτόκολλο είχε αρχίσει να ισχύει και οι διατάξεις του είχαν τεθεί σε εφαρμογή κατά την ανωτέρω ημερομηνία επιστρέφονται 7 η επιστροφή αυτή λογίζεται ως πλήρης συμμόρφωση προς την υποχρέωση μη επιβολής των εν λόγω δασμών.Άρθρο 10 Το παρόν πρωτόκολλο συντάσσεται σε δύο αντίτυπα στην αγγλική, γαλλική, γερμανική, δανική, ελληνική, ισπανική, ιταλική, ολλανδική, πορτογαλική και ρουμανική γλώσσα και όλα τα κείμενα είναι εξίσου αυθεντικά.Εξ ονόματος της Κοινότητας Για τη Ρουμανία


text:
 Avis juridique important
 |
 11992M/PRO/IME/17
 Συνθήκη για την Ευρωπαϊκή Ένωση - Πρωτόκολλο σχετικά με το καταστατικό του Ευρωπαϊκού Νομισματικού Ιδρύματος - Άρθρο 17: Ετήσιοι λογαριασμοί και λογιστικός έλεγχος
 Επίσημη Εφημερίδα αριθ. C 191 της 29/07/1992 σ. 0083
 Άρθρο 17 Ετήσιοι λογαριασμοί και λογιστικός έλεγχος 17.1. Το οικονομικό έτος του ΕΝΙ αρχίζει την πρώτη ημέρα του Ιανουαρίου και τελειώνει την τελευταία ημέρα του Δεκεμβρίου. 17.2. Το Συμβούλιο του ΕΝΙ εγκρίνει ετήσιο προϋπολογισμό πριν από την έναρξη κάθε οικονομικού έτους. 17.3. Οι ετήσιοι λογαριασμοί καταρτίζονται σύμφωνα με τις αρχές που καθορίζει το Συμβούλιο του ΕΝΙ. Οι ετήσιοι λογαριασμοί εγκρίνονται από το Συμβούλιο του ΕΝΙ και ακολούθως δημοσιεύονται. 17.4. Οι ετήσιοι λογαριασμοί ελέγχονται από ανεξάρτητους εξωτερικούς ελεγκτές τους οποίους εγκρίνει το Συμβούλιο του ΕΝΙ. Οι ελεγκτές είναι πλήρως εξουσιοδοτημένοι να εξετάζουν όλα τα βιβλία και τους λογαριασμούς του ΕΝΙ και να ενημερώνονται πλήρως για τις συναλλαγές του. Οι διατάξεις του άρθρου 188 Γ της παρούσας συνθήκης, εφαρμόζονται μόνο στην εξέταση της αποτελεσματικότητας της διαχείρισης του ΕΝΙ. 17.5. Τυχόν πλεόνασμα του ΕΝΙ μεταβιβάζεται με την εξής σειρά: α) ένα ποσό που θα καθορίζεται από το Συμβούλιο του ΕΝΙ μεταβιβάζεται στο γενικό αποθεματικό του ΕΝΙ, β) το υπόλοιπο πλεόνασμα κατανέμεται στις εθνικές κεντρικές τράπεζες, σύμφωνα με την κλείδα που αναφέρεται στο άρθρο 16.2. 17.6. Σε περίπτωση ζημίας του ΕΝΙ, το έλλειμμα συμψηφίζεται με το γενικό αποθεματικό του ΕΝΙ. Τυχόν εναπομένον έλλειμμα καλύπτεται με εισφορές των εθνικών κεντρικών τραπεζών’ σύμφωνα με την κλείδα που αναφέρεται στο άρθρο ???2?


text:
 Avis juridique important
 |
 22003D0054
 Απόφαση της Μεικτής Επιτροπής του ΕΟX αριθ. 54/2003, της 16ης Μαΐου 2003, για τροποποίηση του παραρτήματος XVIII (Υγεία και ασφάλεια κατά την εργασία, εργατικό δίκαιο και ίση μεταχείριση ανδρών και γυναικών) της συμφωνίας για τον ΕΟΧ
 Επίσημη Εφημερίδα αριθ. L 193 της 31/07/2003 σ. 0032 - 0033
 Απόφαση της Μεικτής Επιτροπής του ΕΟXαριθ. 54/2003της 16ης Μαΐου 2003για τροποποίηση του παραρτήματος XVIII (Υγεία και ασφάλεια κατά την εργασία, εργατικό δίκαιο και ίση μεταχείριση ανδρών και γυναικών) της συμφωνίας για τον ΕΟΧΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής "η συμφωνία", και ιδίως το άρθρο 98,Εκτιμώντας τα ακόλουθα:(1) Το παράρτημα XVIII της συμφωνίας τροποποιήθηκε από την απόφαση αριθ. 172/2002 της Μεικτής Επιτροπής του ΕΟΧ, της 6ης Δεκεμβρίου 2002(1).(2) Οδηγία 2002/44/ΕΚ του Ευρωπαϊκού Κοινοβουλίου και του Συμβουλίου, της 25ης Ιουνίου 2002, περί των ελαχίστων προδιαγραφών υγείας και ασφαλείας όσον αφορά την έκθεση των εργαζομένων σε κινδύνους προερχόμενους από φυσικούς παράγοντες (κραδασμοί) (δέκατη έκτη ειδική οδηγία κατά την έννοια του άρθρου 16 παράγραφος 1 της οδηγίας 89/391/ΕΟΚ)(2), πρέπει να ενσωματωθεί στη συμφωνία,ΑΠΟΦΑΣΙΖΕΙ:Άρθρο 1Μετά το σημείο 16ι (οδηγία 2000/39/ΕΚ της Επιτροπής) του παραρτήματος XVIII της συμφωνίας παρεμβάλλεται το ακόλουθο σημείο:"16ια). 32002 L 0044: Οδηγία 2002/44/ΕΚ του Ευρωπαϊκού Κοινοβουλίου και του Συμβουλίου, της 25ης Ιουνίου 2002, περί των ελαχίστων προδιαγραφών υγείας και ασφαλείας όσον αφορά την έκθεση των εργαζομένων σε κινδύνους προερχόμενους από φυσικούς παράγοντες (κραδασμοί) (δέκατη έκτη ειδική οδηγία κατά την έννοια του άρθρου 16 παράγραφος 1 της οδηγίας 89/391/ΕΟΚ) (ΕΕ L 177 της 6.7.2002, σ. 13)."Άρθρο 2Τα κείμενα της οδηγίας 2002/44/ΕΚ στην ισλανδική και νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.Άρθρο 3Η παρούσα απόφαση αρχίζει να ισχύει στις 17 Μαΐου 2003, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(3).Άρθρο 4Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.Βρυξέλλες, 16 Μαΐου 2003.Για τη Μεικτή Επιτροπή του ΕΟΧΟ ΠρόεδροςP. Westerlund(1) ΕΕ L 38 της 13.2.2003, σ. 38.(2) ΕΕ L 177 της 6.7.2002, σ. 13.(3) Δεν έχουν αναφερθεί συνταγματικές απαιτήσεις.


text:
 Avis juridique important
 |
 22002D0850
 2002/850/ΕΚ: Απόφαση αριθ. 2/2002 του Συμβουλίου Σύνδεσης, μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Εσθονίας, αφετέρου, της 27ης Φεβρουαρίου 2002, για την τροποποίηση, μέσω της σύστασης μεικτής συμβουλευτικής επιτροπής, της απόφασης αριθ. 1/98 σχετικά με την κατάρτιση του εσωτερικού κανονισμού του Συμβουλίου Σύνδεσης
 Επίσημη Εφημερίδα αριθ. L 299 της 01/11/2002 σ. 0048 - 0048
 Απόφαση αριθ. 2/2002 του Συμβουλίου Σύνδεσης, μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Εσθονίας, αφετέρουτης 27ης Φεβρουαρίου 2002για την τροποποίηση, μέσω της σύστασης μεικτής συμβουλευτικής επιτροπής, της απόφασης αριθ. 1/98 σχετικά με την κατάρτιση του εσωτερικού κανονισμού του Συμβουλίου Σύνδεσης(2002/850/ΕΚ)ΤΟ ΣΥΜΒΟΥΛΙΟ ΣΥΝΔΕΣΗΣ,Έχοντας υπόψη την Ευρωπαϊκή συμφωνία για την εγκαθίδρυση σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Εσθονίας, αφετέρου(1), και ιδίως το άρθρο 114,Εκτιμώντας τα ακόλουθα:(1) Ο διάλογος και η συνεργασία μεταξύ των ομάδων οικονομικών και κοινωνικών συμφερόντων της Ευρωπαϊκής Ένωσης και της Δημοκρατίας της Εσθονίας μπορούν να συμβάλουν ουσιαστικά στην ανάπτυξη των αμοιβαίων σχέσεων.(2) Η συνεργασία αυτή μεταξύ των μελών της Οικονομικής και Κοινωνικής Επιτροπής των Ευρωπαϊκών Κοινοτήτων και των οικονομικών και κοινωνικών εταίρων της Δημοκρατίας της Εσθονίας κρίνεται σκόπιμο να οργανωθεί με τη σύσταση μεικτής συμβουλευτικής επιτροπής.(3) Αυτό συνεπάγεται ότι ο εσωτερικός κανονισμός του Συμβουλίου Σύνδεσης, ο οποίος εγκρίθηκε με την απόφαση αριθ. 1/98(2) πρέπει να τροποποιηθεί αναλόγως,ΑΠΟΦΑΣΙΖΕΙ:Άρθρο 1Οι ακόλουθες διατάξεις προστίθενται στον εσωτερικό κανονισμό του Συμβουλίου Σύνδεσης:"Άρθρο 15Μεικτή συμβουλευτική επιτροπήΣυγκροτείται μεικτή συμβουλευτική επιτροπή η οποία θα επικουρεί το Συμβούλιο Σύνδεσης με σκοπό την προώθηση του διαλόγου και της συνεργασίας μεταξύ των ομάδων οικονομικών και κοινωνικών συμφερόντων της Ευρωπαϊκής Κοινότητας και της Δημοκρατίας της Εσθονίας. Ο εν λόγω διάλογος και η συνεργασία περιλαμβάνουν το σύνολο των οικονομικών και των κοινωνικών πτυχών των σχέσεων μεταξύ της Ευρωπαϊκής Ένωσης και της Δημοκρατίας της Εσθονίας, όπως προκύπτουν κατά την εφαρμογή της ευρωπαϊκής συμφωνίας. Η μεικτή συμβουλευτική επιτροπή αποφαίνεται επί θεμάτων που ανακύπτουν σχετικά με τις πτυχές αυτές.Άρθρο 16Η μεικτή συμβουλευτική επιτροπή απαρτίζεται από έξι εκπροσώπους της Οικονομικής και Κοινωνικής Επιτροπής των Ευρωπαϊκών Κοινοτήτων και έξι εκπροσώπους των ομάδων οικονομικών και κοινωνικών συμφερόντων της Δημοκρατίας της Εσθονίας.Η επιτροπή ασκεί τις δραστηριότητές της κατόπιν διαβούλευσης με το Συμβούλιο Σύνδεσης ή, με δική της πρωτοβουλία, όταν πρόκειται για την προώθηση του διαλόγου μεταξύ οικονομικών και κοινωνικών κύκλων.Τα μέλη επιλέγονται έτσι ώστε να εξασφαλίζεται ότι η μεικτή συμβουλευτική επιτροπή αντικατοπτρίζει όσο το δυνατόν πιστότερα τις διάφορες ομάδες οικονομικών και κοινωνικών συμφερόντων, τόσο της Ευρωπαϊκής Κοινότητας όσο και της Δημοκρατίας της Εσθονίας.Η προεδρία της μεικτής συμβουλευτικής επιτροπής ασκείται από κοινού από ένα μέλος της Οικονομικής και Κοινωνικής Επιτροπής των Ευρωπαϊκών Κοινοτήτων και από ένα μέλος της Εσθονίας.Η μεικτή συμβουλευτική επιτροπή θεσπίζει τον εσωτερικό κανονισμό της.Άρθρο 17Η Οικονομική και Κοινωνική Επιτροπή των Ευρωπαϊκών Κοινοτήτων, αφενός, και οι ομάδες οικονομικών και κοινωνικών συμφερόντων της Εσθονίας, αφετέρου, καλύπτουν τις δαπάνες συμμετοχής τους στις συνεδριάσεις της επιτροπής και των ομάδων εργασίας της, όσον αφορά το προσωπικό, τα έξοδα ταξιδιού και διαμονής και τις δαπάνες για ταχυδρομικές και τηλεπικοινωνιακές υπηρεσίες.Οι


text: δαπάνες που προκύπτουν κατά τις συνεδριάσεις και σχετίζονται με τη διερμηνεία, τη μετάφραση και την αναπαραγωγή εγγράφων καλύπτονται από την Οικονομική και Κοινωνική Επιτροπή, με εξαίρεση τις δαπάνες διερμηνείας ή μετάφρασης της Εσθονίας από ή προς τη εσθονική γλώσσα, οι οποίες καλύπτονται από τις εσθονικές ομάδες οικονομικών και κοινωνικών συμφερόντων.Οι λοιπές δαπάνες οργάνωσης των συνεδριάσεων καλύπτονται από τη διοργανώτρια πλευρά."Άρθρο 2Η παρούσα απόφαση αρχίζει να ισχύει την πρώτη ημέρα του δεύτερου μήνα που έπεται της ημερομηνίας έγκρισής της.Βρυξέλλες, 27 Φεβρουαρίου 2002.Για το Συμβούλιο ΣύνδεσηςΟ ΠρόεδροςJ. Piqué i Camps(1) ΕΕ L 68 της 9.3.1998, σ. 3.(2) ΕΕ L 73 της 12.3.1998, σ. 17.


text:
 Avis juridique important
 |
 21994A0103(49)
 Συμφωνία για τον Ευρωπαϊκό Οικονομικό Χώρο - Πρωτόκολλο 48 σχετικά με τα άρθρα 105 και 111
 Επίσημη Εφημερίδα αριθ. L 001 της 03/01/1994 σ. 0218 - 0218
 ΠΡΩΤΟΚΟΛΛΟ 48σχετικά με τα άρθρα 105 και 111Οι αποφάσεις που λαμβάνει η Μικτή Επιτροπή του ΕΟΧ σύμφωνα με τα άρθρα 105 και 111 δεν μπορούν να επηρεάσουν τη νομολογία του Δικαστηρίου των Ευρωπαϊκών Κοινοτήτων.


text:
 3.9.2015
 EL
 Επίσημη Εφημερίδα της Ευρωπαϊκής Ένωσης
 L 230/42
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 235/2014
 της 24ης Οκτωβρίου 2014
 για την τροποποίηση του παραρτήματος XIII (Μεταφορές) της συμφωνίας για τον ΕΟΧ [2015/1459]
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
 Εκτιμώντας τα ακόλουθα:
 (1)
 Ο εκτελεστικός κανονισμός (ΕΕ) αριθ. 441/2014 της Επιτροπής, της 30ής Απριλίου 2014, για την τροποποίηση του κανονισμού (ΕΕ) αριθ. 29/2009, σχετικά με τον καθορισμό απαιτήσεων για τις υπηρεσίες ζεύξης δεδομένων στον Ενιαίο Ευρωπαϊκό Ουρανό (1) πρέπει να ενσωματωθεί στη συμφωνία για τον ΕΟΧ.
 (2)
 Το παράρτημα XIII της συμφωνίας για τον ΕΟΧ θα πρέπει, επομένως, να τροποποιηθεί αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Στο σημείο 66κγζ [κανονισμός (ΕΚ) αριθ. 29/2009 της Επιτροπής] του παραρτήματος XIII της συμφωνίας για τον ΕΟΧ προστίθεται το ακόλουθο κείμενο:
 «, όπως τροποποιήθηκε με:
 —
 32014 R 0441: εκτελεστικός κανονισμός (ΕΕ) αριθ. 441/2014 της Επιτροπής, της 30ής Απριλίου 2014 (ΕΕ L 130 της 1.5.2014, σ. 37).».
 Άρθρο 2
 Τα κείμενα του εκτελεστικού κανονισμού (ΕΕ) αριθ. 441/2014 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει την 1η Νοεμβρίου 2014, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (2).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 24 Οκτωβρίου 2014.
 Για τη Μεικτή Επιτροπή του ΕΟΧ
 Ο Πρόεδρος
 Kurt JÄGER
 (1) ΕΕ L 130 της 1.5.2014, σ. 37.
 (2) Δεν έχουν αναφερθεί συνταγματικές απαιτήσεις.


text:
 Avis juridique important
 |
 21996D0613(07)
 Απόφαση της Μεικτής Επιτροπής του ΕΟΧ αριθ. 43/95 της 22ας Ιουνίου 1995 για την τροποποίηση του παραρτήματος ΙΙ (τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ
 Επίσημη Εφημερίδα αριθ. L 140 της 13/06/1996 σ. 0039 - 0039
 ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. 43/95 της 22ας Ιουνίου 1995 για την τροποποίηση του παραρτήματος ΙΙ (τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο σχετικά με την προσαρμογή αυτής της συμφωνίας, εφεξής καλούμενη «η συμφωνία», και ιδίως το άρθρο 98,Εκτιμώντας:ότι το παράρτημα ΙΙ της συμφωνίας τροποποιήθηκε τελευταία από την απόφαση αριθ. 17/95 της Μεικτής Επιτροπής του ΕΟΧ (1) 7ότι πρέπει να ενσωματωθεί στη συμφωνία η οδηγία 94/52/ΕΚ του Ευρωπαϊκού Κοινοβουλίου και του Συμβουλίου, της 7ης Δεκεμβρίου 1994, για τη δεύτερη τροποποίηση της οδηγίας 88/344/ΕΟΚ για την προσέγγιση των νομοθεσιών των κρατών μελών που αφορούν τους διαλύτες εκχύλισης οι οποίοι χρησιμοποιούνται στην παρασκευή τροφίμων και των συστατικών τους (2),ΑΠΟΦΑΣΙΖΕΙ:Άρθρο 1 Στο σημείο 43 (οδηγία 88/344/ΕΟΚ του Συμβουλίου) του κεφαλαίου ΧΙΙ του παραρτήματος ΙΙ της συμφωνίας προστίθεται η ακόλουθη περίπτωση:«- 394 L 0052: οδηγία 94/52/ΕΚ του Ευρωπαϊκού Κοινοβουλίου και του Συμβουλίου, της 7ης Δεκεμβρίου 1994, (ΕΕ αριθ. L 331 της 21. 12. 1994, σ. 10).»Άρθρο 2 Τα κείμενα της οδηγίας 94/52/ΕΚ στην ισλανδική και τη νορβηγική γλώσσα, τα οποία προσαρτώνται στις αντίστοιχες γλωσσικές εκδόσεις της παρούσας απόφασης, είναι αυθεντικά.Άρθρο 3 Η παρούσα απόφαση αρχίζει να ισχύει από την 1η Ιουλίου 1995, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ.Άρθρο 4 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 22 Ιουνίου 1995.Για τη Μεικτή Επιτροπή του ΕΟΧΟ ΠρόεδροςP. BENAVIDES(1) ΕΕ αριθ. L 83 της 13. 4. 1995, σ. 48.(2) ΕΕ αριθ. L 331 της 21. 12. 1994, σ. 10.


text:
 21.3.2013
 EL
 Επίσημη Εφημερίδα της Ευρωπαϊκής Ένωσης
 L 81/35
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 233/2012
 της 7ης Δεκεμβρίου 2012
 για την τροποποίηση του πρωτοκόλλου 31 της συμφωνίας για τον ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο («συμφωνία για τον ΕΟΧ»), και ιδίως τα άρθρα 86 και 98,
 Εκτιμώντας τα ακόλουθα:
 (1)
 Ο κανονισμός (ΕΕ) αριθ. 911/2010 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2010, για το ευρωπαϊκό πρόγραμμα παρακολούθησης της Γης (GMES) και τις αρχικές του επιχειρήσεις (2011-2013) (1) ενσωματώθηκε στη συμφωνία για τον ΕΟΧ με την απόφαση της Μεικτής Επιτροπής του ΕΟΧ αριθ. 139/2012 της 13ης Ιουλίου 2012 (2).
 (2)
 Πρέπει να δοθεί τέλος στην αναστολή της εφαρμογής του κανονισμού στην Ισλανδία.
 (3)
 Ως εκ τούτου, θα πρέπει να τροποποιηθεί το πρωτόκολλο 31 της συμφωνίας για τον ΕΟΧ, ώστε να καταστεί δυνατή η εφαρμογή της εν λόγω αναστολής από 1ης Ιανουαρίου 2013,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Στην παράγραφο 8γ του άρθρου 1 του πρωτοκόλλου 31 της συμφωνίας για τον ΕΟΧ διαγράφεται η προσαρμογή ε).
 Άρθρο 2
 Η παρούσα απόφαση αρχίζει να ισχύει την επόμενη ημέρα της τελευταίας κοινοποίησής της προς τη Μεικτή Επιτροπή του ΕΟΧ βάσει του άρθρου 103 παράγραφος 1 της συμφωνίας για τον ΕΟΧ (3).
 Εφαρμόζεται από την 1η Ιανουαρίου 2013.
 Άρθρο 3
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 7 Δεκεμβρίου 2012.
 Για τη Μεικτή Επιτροπή του ΕΟΧ
 Ο Πρόεδρος
 Atle LEIKVOLL
 (1) ΕΕ L 276 της 20.10.2010, σ. 1.
 (2) ΕΕ L 309 της 8.11.2012, σ. 21.
 (3) Δεν έχουν αναφερθεί συνταγματικές απαιτήσεις.


text:
 26.8.2004
 EL
 Επίσημη Εφημερίδα της Ευρωπαϊκής Ένωσης
 L 277/180
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟX
 αριθ. 64/2004
 της 26ης Απριλίου 2004
 για τροποποίηση του παραρτήματος XΧI (στατιστικές) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ TOY ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
 Εκτιμώντας τα ακόλουθα:
 (1)
 Το παράρτημα ΧΧΙ της συμφωνίας τροποποιήθηκε από την απόφαση αριθ. 33/2004 της Μεικτής Επιτροπής του ΕΟΧ, της 19ης Μαρτίου 2004 (1).
 (2)
 Κανονισμός (ΕΚ) αριθ. 1889/2002 της Επιτροπής, της 23ης Οκτωβρίου 2002, σχετικά με την εφαρμογή του κανονισμού (ΕΚ) αριθ. 448/98 του Συμβουλίου για τη συμπλήρωση και την τροποποίηση του κανονισμού (ΕΚ) αριθ. 2223/96 όσον αφορά την κατανομή των υπηρεσιών χρηματοπιστωτικής διαμεσολάβησης που μετρώνται έμμεσα (ΥΧΔΜΕ) στο πλαίσιο του ευρωπαϊκού συστήματος εθνικών και περιφερειακών λογαριασμών (ΕΣΛ) (2) πρέπει να ενσωματωθεί στη συμφωνία.
 (3)
 Η παρούσα απόφαση δεν εφαρμόζεται στο Λιχτενστάιν,
 ΑΠΟΦΑΣΙΖΕΙ:
 Άρθρο 1
 Μετά το σημείο 19μγ [κανονισμός (ΕΚ) αριθ. 1221/2002 του Ευρωπαϊκού Κοινοβουλίου και του Συμβουλίου] του παραρτήματος XXI της συμφωνίας, παρεμβάλλεται το ακόλουθο σημείο:
 «19μδ.
 32002 R 1889: κανονισμός (ΕΚ) αριθ. 1889/2002 της Επιτροπής, της 23ης Οκτωβρίου 2002, για την εφαρμογή του κανονισμού (ΕΚ) αριθ. 448/98 του Συμβουλίου για τη συμπλήρωση και την τροποποίηση του κανονισμού (ΕΚ) αριθ. 2223/96 όσον αφορά την κατανομή των υπηρεσιών χρηματοπιστωτικής διαμεσολάβησης που μετρώνται έμμεσα (ΥΧΔΜΕ) στο πλαίσιο του ευρωπαϊκού συστήματος εθνικών και περιφερειακών λογαριασμών (ΕΣΛ) (ΕΕ L 286 της 24.10.2002, σ. 11).
 Για τους σκοπούς της παρούσας συμφωνίας, οι διατάξεις του κανονισμού προσαρμόζονται ως εξής:
 α)
 ο παρών κανονισμός δεν εφαρμόζεται στο Λιχτενστάιν·
 β)
 ο παρών κανονισμός ισχύει για τη Νορβηγία από την 1η Ιανουαρίου 2006.»
 Άρθρο 2
 Τα κείμενα του κανονισμού (ΕΚ) αριθ. 1889/2002 στην ισλανδική και νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 27 Απριλίου 2004, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (3).
 Άρθρο 4
 Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 26 Απριλίου 2004.
 Για τη Μεικτή Επιτροπή του ΕΟΧ
 Ο Πρόεδρος
 P. WESTERLUND
 (1) EE L 127 της 29.4.2004, σ. 144.
 (2) EE L 286 της 24.10.2002, σ. 11.
 (3) Δεν έχουν αναφερθεί συνταγματικές απαιτήσεις.


text:
 26.10.2012
 EL
 Επίσημη Εφημερίδα της Ευρωπαϊκής Ένωσης
 C 326/1
 ΠΡΩΤΟΚΟΛΛΟ (αριθ. 23)
 ΓΙΑ ΤΙΣ ΕΞΩΤΕΡΙΚΕΣ ΣΧΕΣΕΙΣ ΤΩΝ ΚΡΑΤΩΝ ΜΕΛΩΝ ΟΣΟΝ ΑΦΟΡΑ ΤΗ ΔΙΕΛΕΥΣΗ ΤΩΝ ΕΞΩΤΕΡΙΚΩΝ ΣΥΝΟΡΩΝ
 ΤΑ ΥΨΗΛΑ ΣΥΜΒΑΛΛΟΜΕΝΑ ΜΕΡΗ,
 ΛΑΜΒΑΝΟΝΤΑΣ ΥΠΟΨΗ την ανάγκη των κρατών μελών να διασφαλίσουν αποτελεσματικούς ελέγχους στα εξωτερικά τους σύνορα, σε συνεργασία, όπου ενδείκνυται, με τρίτες χώρες,
 ΣΥΜΦΩΝΗΣΑΝ επί των ακολούθων διατάξεων, οι οποίες προσαρτώνται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης:
 Οι διατάξεις περί μέτρων για τη διέλευση των εξωτερικών συνόρων οι οποίες περιλαμβάνονται στο άρθρο 77, παράγραφος 2, στοιχείο β) της Συνθήκης για τη λειτουργία της Ευρωπαϊκής Ένωσης δεν θίγουν την αρμοδιότητα των κρατών μελών να διαπραγματεύονται ή να συνομολογούν συμφωνίες με τρίτες χώρες, στο μέτρο που οι συμφωνίες αυτές σέβονται το δίκαιο της Ένωσης και άλλες σχετικές διεθνείς συμφωνίες.


text:
 31.12.2015
 EL
 Επίσημη Εφημερίδα της Ευρωπαϊκής Ένωσης
 L 346/3
 ΤΡΟΠΟΠΟΙΗΤΙΚΌ ΠΡΩΤΌΚΟΛΛΟ
 της συμφωνίας μεταξύ της Ευρωπαϊκής Κοινότητας και της Δημοκρατίας του Αγίου Μαρίνου που προβλέπει μέτρα ισοδύναμα με τα θεσπιζόμενα στην οδηγία 2003/48/ΕΚ του Συμβουλίου για τη φορολόγηση των υπό μορφή τόκων εισοδημάτων από αποταμιεύσεις
 Η ΕΥΡΩΠΑΪΚΗ EΝΩΣΗ, εφεξής αποκαλούμενη «η Ένωση»,
 και
 Η ΔΗΜΟΚΡΑΤΙΑ ΤΟΥ ΑΓΙΟΥ ΜΑΡΙΝΟΥ, εφεξής αποκαλούμενη «Άγιος Μαρίνος»,
 εφεξής αποκαλούμενες αμφότερες «συμβαλλόμενο μέρος» ή, από κοινού, «συμβαλλόμενα μέρη»,
 ΠΡΟΚΕΙΜΕΝΟΥ να τεθεί σε εφαρμογή το πρότυπο του ΟΟΣΑ για την αυτόματη ανταλλαγή πληροφοριών περί χρηματοοικονομικών λογαριασμών, εφεξής «Παγκόσμιο Πρότυπο», σε ένα πλαίσιο συνεργασίας που λαμβάνει υπόψη τα νόμιμα συμφέροντα αμφοτέρων των συμβαλλομένων μερών,
 ΕΚΤΙΜΩΝΤΑΣ ότι τα συμβαλλόμενα μέρη έχουν κοινό συμφέρον να βελτιώσουν τις σχέσεις τους και να ενισχύσουν τη συνεργασία μεταξύ τους, όπως φαίνεται από την πρόσφατη έναρξη των διαπραγματεύσεων για συμφωνία σύνδεσης, η οποία προβλέπει τη δυνατότητα για τον Άγιο Μαρίνο να συμμετάσχει στην εσωτερική αγορά της Ευρωπαϊκής Ένωσης και να αποδεχτεί τις τέσσερις θεμελιώδεις ελευθερίες της, καθώς και τη συνεργασία σε άλλους τομείς,
 ΕΚΤΙΜΩΝΤΑΣ ότι τα συμβαλλόμενα μέρη έχουν μακροχρόνια και στενή σχέση όσον αφορά την αμοιβαία συνδρομή σε φορολογικά θέματα, ιδίως όσον αφορά την εφαρμογή μέτρων ισοδύναμων με εκείνα που θεσπίζονται στην οδηγία 2003/48/ΕΚ του Συμβουλίου για τη φορολόγηση των εισοδημάτων από αποταμιεύσεις υπό μορφή τόκων (1), και την επιθυμία να βελτιώσουν τη διεθνή φορολογική συμμόρφωση με περαιτέρω αξιοποίηση της εν λόγω σχέσης,
 ΕΚΤΙΜΩΝΤΑΣ ότι τα συμβαλλόμενα μέρη επιθυμούν να προβούν σε συμφωνία για τη βελτίωση της διεθνούς φορολογικής συμμόρφωσης με βάση αμοιβαία αυτόματη ανταλλαγή πληροφοριών, με την επιφύλαξη ορισμένων διατάξεων περί εμπιστευτικότητας και άλλων μέτρων προστασίας, συμπεριλαμβανομένων των διατάξεων που περιορίζουν τη χρήση των ανταλλασσόμενων πληροφοριών,
 ΕΚΤΙΜΩΝΤΑΣ ότι το άρθρο 13 της συμφωνίας μεταξύ της Ευρωπαϊκής Κοινότητας και της Δημοκρατίας του Αγίου Μαρίνου που προβλέπει μέτρα ισοδύναμα με τα θεσπιζόμενα στην οδηγία 2003/48/ΕΚ του Συμβουλίου για τη φορολόγηση των υπό μορφή τόκων εισοδημάτων από αποταμιεύσεις (2) υπό τη μορφή πριν από την τροποποίησή της με το εν λόγω τροποποιητικό πρωτόκολλο, το οποίο προβλέπει επί του παρόντος την ανταλλαγή πληροφοριών κατόπιν αιτήματος οι οποίες περιορίζονται σε συμπεριφορά που συνιστά φορολογική απάτη και τα παρόμοια, θα πρέπει να ευθυγραμμιστεί με το πρότυπο του ΟΟΣΑ για τη διαφάνεια και την ανταλλαγή πληροφοριών σε φορολογικά θέματα,
 ΕΚΤΙΜΩΝΤΑΣ ότι η οδηγία 95/46/ΕΚ του Ευρωπαϊκού Κοινοβουλίου και του Συμβουλίου, της 24ης Οκτωβρίου 1995, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και για την ελεύθερη κυκλοφορία των δεδομένων αυτών (3) ορίζει ειδικές διατάξεις περί προστασίας των δεδομένων στην Ευρωπαϊκή Ένωση, οι οποίες ισχύουν επίσης και για τις ανταλλαγές πληροφοριών που καλύπτονται από τη συμφωνία όπως τροποποιείται με το παρόν τροποποιητικό πρωτόκολλο,
 ΛΑΜΒΑΝΟΝΤΑΣ υπόψη ότι ο νόμος αριθ. 70, της 23ης Μαΐου 1995 (4), ο οποίος αφορά τη «μεταρρύθμιση του νόμου αριθ. 27 της 1ης Μαρτίου 1983» για τη συλλογή, επεξεργασία και χρήση δεδομένων προσωπικού χαρακτήρα μέσω ηλεκτρονικού υπολογιστή, ρυθμίζει την προστασία των δεδομένων προσωπικού χαρακτήρα στον Άγιο Μαρίνο,
 ΛΑΜΒΑΝΟΝΤΑΣ υπόψη ότι η Ευρωπαϊκή Επιτροπή δεν εξέδωσε, μέχρι σήμερα, απόφαση σύμφωνα με το άρθρο


text:
25 παράγραφος 6 της οδηγίας 95/46/ΕΚ στην οποία να αναγνωρίζεται ότι ο Άγιος Μαρίνος είναι χώρα που διασφαλίζει ικανοποιητικό επίπεδο προστασίας δεδομένων προσωπικού χαρακτήρα,
 ΛΑΜΒΑΝΟΝΤΑΣ υπόψη ότι τα δύο συμβαλλόμενα μέρη δεσμεύονται για την εφαρμογή και την τήρηση ειδικών διασφαλίσεων προστασίας δεδομένων που περιλαμβάνονται στη συμφωνία, όπως τροποποιείται με το παρόν πρωτόκολλο, συμπεριλαμβανομένου του παραρτήματος III,
 ΕΚΤΙΜΩΝΤΑΣ ότι τα Δηλούντα Χρηματοπιστωτικά Ιδρύματα, οι αποστέλλουσες αρμόδιες αρχές και οι λαμβάνουσες αρμόδιες αρχές, ως υπεύθυνοι επεξεργασίας δεδομένων, πρέπει να διατηρούν τις πληροφορίες που υφίστανται επεξεργασία σύμφωνα με την συμφωνία, όπως τροποποιείται με το παρόν τροποποιητικό πρωτόκολλο, μόνο για το χρονικό διάστημα που απαιτείται για την εκπλήρωση των σκοπών της συμφωνίας. Δεδομένων των διαφορών στη νομοθεσία των κρατών μελών και του Αγίου Μαρίνου, η μέγιστη περίοδος διατήρησης πρέπει να ορισθεί σε συνάρτηση με τους κανόνες παραγραφής που προβλέπονται στην εθνική φορολογική νομοθεσία κάθε υπεύθυνου επεξεργασίας δεδομένων,
 ΕΚΤΙΜΩΝΤΑΣ ότι οι κατηγορίες των Δηλούντων Χρηματοπιστωτικών Ιδρυμάτων και των Δηλωτέων Λογαριασμών που καλύπτονται από τη συμφωνία, όπως τροποποιείται με το παρόν τροποποιητικό πρωτόκολλο, είναι διαμορφωμένες ώστε να περιορίζονται οι δυνατότητες των φορολογουμένων να αποφεύγουν να δηλωθούν μεταφέροντας περιουσιακά στοιχεία σε Χρηματοπιστωτικά Ιδρύματα ή επενδύοντας σε χρηματοοικονομικά προϊόντα που δεν καλύπτονται από το πεδίο εφαρμογής της συμφωνίας, όπως τροποποιείται με το παρόν τροποποιητικό πρωτόκολλο. Εντούτοις, ορισμένα Χρηματοπιστωτικά Ιδρύματα και λογαριασμοί που παρουσιάζουν χαμηλό κίνδυνο χρησιμοποίησης για φοροδιαφυγή θα πρέπει να εξαιρούνται από το πεδίο εφαρμογής. Σε γενικές γραμμές, δεν θα πρέπει να περιλαμβάνονται κατώτατα όρια, καθώς αυτά θα μπορούσαν να παρακαμφθούν εύκολα μέσω της διάσπασης λογαριασμών σε διαφορετικά Χρηματοπιστωτικά Ιδρύματα. Οι χρηματοοικονομικές πληροφορίες που πρέπει να υποβάλλονται και να ανταλλάσσονται δεν θα πρέπει να αφορούν μόνο κάθε σχετικό εισόδημα (τόκοι, μερίσματα και παρόμοια είδη εισοδήματος), αλλά και τα υπόλοιπα λογαριασμών και τα έσοδα από πωλήσεις χρηματοοικονομικών περιουσιακών στοιχείων, για την αντιμετώπιση καταστάσεων στις οποίες οι φορολογούμενοι επιδιώκουν την απόκρυψη κεφαλαίου που αποτελεί καθαυτό εισόδημα ή περιουσιακών στοιχείων επί των οποίων έχει υπάρξει φοροδιαφυγή. Ως εκ τούτου, η επεξεργασία πληροφοριών στο πλαίσιο της συμφωνίας, όπως τροποποιείται με το παρόν τροποποιητικό πρωτόκολλο, είναι αναγκαία και αναλογική προκειμένου οι φορολογικές διοικήσεις των κρατών μελών και του Αγίου Μαρίνου να είναι σε θέση να ταυτοποιούν ορθά και κατηγορηματικά τους σχετικούς φορολογούμενους, να εφαρμόζουν και να επιβάλλουν τη φορολογική τους νομοθεσία σε διασυνοριακές υποθέσεις, να αξιολογούν την πιθανότητα διάπραξης φοροδιαφυγής και να αποφεύγουν κάθε περιττή περαιτέρω έρευνα,
 ΣΥΜΦΩΝΗΣΑΝ ΤΑ ΕΞΗΣ:
 Αρθρο 1
 H συμφωνία μεταξύ της Ευρωπαϊκής Κοινότητας και της Δημοκρατίας του Αγίου Μαρίνου που προβλέπει μέτρα ισοδύναμα με τα θεσπιζόμενα στην οδηγία 2003/48/ΕΚ του Συμβουλίου για τη φορολόγηση των υπό μορφή τόκων εισοδημάτων από αποταμιεύσεις (εφεξής αποκαλούμενη η «συμφωνία») τροποποιείται ως εξής:
 1)
 Ο τίτλος αντικαθίσταται από τον ακόλουθο:
 «Συμφωνία μεταξύ της Ευρωπαϊκής Ένωσης και της Δημοκρατίας του Αγίου Μαρίνου σχετικά με την αυτόματη ανταλλαγή πληροφοριών περί χρηματοοικονομικών λογαριασμών για τη βελτίωση της διεθνούς φορολογικής συμμόρφωσης».
 2)
 Τα άρθρα 1 έως 21 αντικαθίστανται από τα ακόλουθα:
 «Αρθρο 1
 Ορισμοί
 1. Για τους σκοπούς της παρούσας συμφωνίας:
 α)
 Ως “Ευρωπαϊκή Ένωση” νοείται η Ένωση όπως ορίζεται στη Συνθήκη για την Ευρωπαϊκή Ένωση


text:
και περιλαμβάνει τα εδάφη στα οποία εφαρμόζεται η Συνθήκη για τη λειτουργία της Ευρωπαϊκής Ένωσης υπό τους όρους που καθορίζονται στην εν λόγω τελευταία Συνθήκη.
 β)
 Ως “κράτος μέλος” νοείται ένα κράτος μέλος της Ευρωπαϊκής Ένωσης.
 γ)
 Ως “Άγιος Μαρίνος” νοείται η Δημοκρατία του Αγίου Μαρίνου.
 δ)
 Ως “αρμόδιες αρχές του Αγίου Μαρίνου” και ως “αρμόδιες αρχές των κρατών μελών” νοούνται οι αρχές που παρατίθενται στο παράρτημα IV στοιχεία α) και β έως αγ) αντίστοιχα. Το παράρτημα IV αποτελεί αναπόσπαστο τμήμα της παρούσας συμφωνίας. Ο κατάλογος των αρμόδιων αρχών στο παράρτημα IV μπορεί να τροποποιηθεί με απλή κοινοποίηση στο άλλο συμβαλλόμενο μέρος από τον Άγιο Μαρίνο όσον αφορά την αρχή που αναφέρεται στο στοιχείο α) του εν λόγω παραρτήματος και από την Ευρωπαϊκή Ένωση για τις άλλες αρχές που αναφέρονται στα στοιχεία β) έως αγ) του εν λόγω παραρτήματος.
 ε)
 Ως “Χρηματοπιστωτικό Ίδρυμα κράτους μέλους” νοείται i) κάθε Χρηματοπιστωτικό Ίδρυμα που έχει έδρα σε κράτος μέλος, εξαιρουμένου κάθε υποκαταστήματος αυτού του Χρηματοπιστωτικού Ιδρύματος που βρίσκεται εκτός του εν λόγω κράτους μέλους, και ii) κάθε υποκατάστημα Χρηματοπιστωτικού Ιδρύματος το οποίο δεν έχει έδρα στο κράτος μέλος αυτό, εφόσον το εν λόγω υποκατάστημα βρίσκεται στο συγκεκριμένο κράτος μέλος.
 στ)
 Ως “Χρηματοπιστωτικό Ίδρυμα Αγίου Μαρίνου” νοείται i) κάθε Χρηματοπιστωτικό Ίδρυμα που έχει έδρα στον Άγιο Μαρίνο, εξαιρουμένου κάθε υποκαταστήματος αυτού του Χρηματοπιστωτικού Ιδρύματος που βρίσκεται εκτός Αγίου Μαρίνου, και ii) κάθε υποκατάστημα Χρηματοπιστωτικού Ιδρύματος το οποίο δεν έχει έδρα στον Άγιο Μαρίνο, εφόσον το εν λόγω υποκατάστημα βρίσκεται στον Άγιο Μαρίνο.
 ζ)
 Ως “Δηλούν Χρηματοπιστωτικό Ίδρυμα” νοείται κάθε Χρηματοπιστωτικό Ίδρυμα κράτους μέλους ή του Αγίου Μαρίνου, ανάλογα με την περίπτωση, το οποίο δεν είναι μη Δηλούν Χρηματοπιστωτικό Ίδρυμα.
 η)
 Ως “Δηλωτέος Λογαριασμός” νοείται Δηλωτέος Λογαριασμός κράτους μέλους ή του Αγίου Μαρίνου, ανάλογα με την περίπτωση, υπό την προϋπόθεση ότι έχει χαρακτηριστεί ως τέτοιος βάσει των διαδικασιών δέουσας επιμέλειας, σύμφωνα με τα παραρτήματα I και II, του εν λόγω κράτους μέλους ή του Αγίου Μαρίνου.
 θ)
 Ως “Δηλωτέος Λογαριασμός κράτους μέλους” νοείται Χρηματοοικονομικός Λογαριασμός που τηρείται από Δηλούν Χρηματοπιστωτικό Ίδρυμα του Αγίου Μαρίνου και κατέχεται από ένα ή περισσότερα πρόσωπα κράτους μέλους που είναι Δηλωτέα Πρόσωπα ή από Παθητική ΜΧΟ με ένα ή περισσότερα Ελέγχοντα Πρόσωπα που είναι Δηλωτέο Πρόσωπο κράτους μέλους.
 ι)
 Ως “Δηλωτέος Λογαριασμός Αγίου Μαρίνου” νοείται Χρηματοοικονομικός Λογαριασμός που τηρείται από Δηλούν Χρηματοπιστωτικό Ίδρυμα κράτους μέλους και κατέχεται από ένα ή περισσότερα πρόσωπα κατοίκους Αγίου Μαρίνου που είναι Δηλωτέα Πρόσωπα ή από Παθητική ΜΧΟ με ένα ή περισσότερα Ελέγχοντα Πρόσωπα που είναι Δηλωτέο Πρόσωπο Αγίου Μαρίνου.
 ια)
 Ως “Πρόσωπο κράτους μέλους” νοείται το φυσικό πρόσωπο ή η Οντότητα που χαρακτηρίζεται από Δηλούν Χρηματοπιστωτικό Ίδρυμα Αγίου Μαρίνου κάτοικος κράτους μέλους σύμφωνα με διαδικασίες δέουσας επιμέλειας που συνάδουν με τα παραρτήματα I και II, ή κληρονομία θανόντος, ο οποίος ήταν κάτοικος κράτους μέλους.
 ιβ)
 Ως “Πρόσωπο Αγίου Μαρίνου” νοείται το φυσικό πρόσωπο ή η Οντότητα που χαρακτηρίζεται από Δηλούν Χρηματοπιστωτικό Ίδρυμα κράτους μέλους κάτοικος Αγίου Μαρίνου σύμφωνα με διαδικασίες δέουσας επιμέλειας που συνάδουν με τα παραρτήματα I και II, ή κληρονομία θανόντος, ο


text:
οποίος ήταν κάτοικος Αγίου Μαρίνου.
 2. Κάθε όρος γραμμένος με κεφαλαία γράμματα που δεν ορίζεται διαφορετικά στην παρούσα συμφωνία θα έχει την έννοια που αποδίδεται στον όρο κατά τον χρόνο εκείνο, i) για τα κράτη μέλη, σύμφωνα με την οδηγία 2011/16/ΕΕ του Συμβουλίου σχετικά με τη διοικητική συνεργασία στον τομέα της φορολογίας (5) ή, κατά περίπτωση, το εθνικό δίκαιο του κράτους μέλους που εφαρμόζει την παρούσα συμφωνία, και ii) για τον Άγιο Μαρίνο, σύμφωνα με το εθνικό του δίκαιο· η εν λόγω έννοια είναι συνεπής με την έννοια που καθορίζεται στα παραρτήματα Ι και ΙΙ.
 Οιοσδήποτε όρος ο οποίος δεν ορίζεται διαφορετικά στην παρούσα συμφωνία ή στα παραρτήματα Ι, II ή III, εκτός εάν απαιτείται διαφορετικά από τα συμφραζόμενα ή η Αρμόδια Αρχή κράτους μέλους και η Αρμόδια Αρχή του Αγίου Μαρίνου συμφωνούν σε μια κοινή έννοια όπως προβλέπεται στο άρθρο 7 (όπως επιτρέπεται από την εθνική νομοθεσία), θα έχει την έννοια που αποδίδεται στον όρο κατά τον χρόνο εκείνο σύμφωνα με το δίκαιο της οικείας δικαιοδοσίας που εφαρμόζει την παρούσα συμφωνία, i) για τα κράτη μέλη, σύμφωνα με την οδηγία 2011/16/ΕΕ του Συμβουλίου σχετικά με τη διοικητική συνεργασία στον τομέα της φορολογίας ή, κατά περίπτωση, από το εθνικό δίκαιο του οικείου κράτους μέλους, και ii) για τον Άγιο Μαρίνο, σύμφωνα με το εθνικό του δίκαιο, κάθε έννοια σύμφωνα με την εφαρμοστέα φορολογική νομοθεσία της οικείας δικαιοδοσίας (είτε είναι κράτος μέλος είτε ο Άγιος Μαρίνος) που υπερισχύει της έννοιας που δίδεται στον όρο σύμφωνα με τους νόμους της εν λόγω δικαιοδοσίας.
 Αρθρο 2
 Αυτόματη ανταλλαγή πληροφοριών σχετικά με τους Δηλωτέους Λογαριασμούς
 1. Σύμφωνα με τις διατάξεις του παρόντος άρθρου και με την επιφύλαξη των εφαρμοστέων κανόνων δήλωσης στοιχείων και δέουσας επιμέλειας, σύμφωνα με τα παραρτήματα Ι και ΙΙ, τα οποία αποτελούν αναπόσπαστο μέρος της παρούσας συμφωνίας, η Αρμόδια Αρχή του Αγίου Μαρίνου θα ανταλλάσσει ετησίως με καθεμία από τις Αρμόδιες Αρχές των κρατών μελών, και καθεμία από τις Αρμόδιες Αρχές των κρατών μελών θα ανταλλάσσει ετησίως με την Αρμόδια Αρχή του Αγίου Μαρίνου σε αυτόματη βάση τις πληροφορίες που αποκτώνται σύμφωνα με τους εν λόγω κανόνες και που διευκρινίζονται στην παράγραφο 2.
 2. Οι πληροφορίες που ανταλλάσσονται είναι, στην περίπτωση κράτους μέλους για κάθε Δηλωτέο Λογαριασμό Αγίου Μαρίνου, και στην περίπτωση του Αγίου Μαρίνου για κάθε Δηλωτέο Λογαριασμό κράτους μέλους:
 α)
 το όνομα, η διεύθυνση, ο ΑΦΜ και η ημερομηνία και ο τόπος γέννησης (στην περίπτωση φυσικού προσώπου) κάθε Δηλωτέου Προσώπου που είναι Δικαιούχος του Λογαριασμού και, στην περίπτωση Οντότητας η οποία είναι Δικαιούχος Λογαριασμού και για την οποία, κατόπιν εφαρμογής διαδικασιών δέουσας επιμέλειας σύμφωνων προς τα παραρτήματα Ι και ΙΙ, διαπιστώνεται ότι διαθέτει ένα ή περισσότερα Ελέγχοντα Πρόσωπα που είναι Δηλωτέα Πρόσωπα, η επωνυμία, η διεύθυνση και ο ΑΦΜ της Οντότητας, καθώς και το όνομα, η διεύθυνση, ο ΑΦΜ και η ημερομηνία και ο τόπος γέννησης κάθε Δηλωτέου Προσώπου·
 β)
 ο αριθμός λογαριασμού (ή λειτουργικό ισοδύναμο ελλείψει αριθμού λογαριασμού)·
 γ)
 η ονομασία και ο αριθμός ταυτοποίησης (εάν υπάρχει) του Δηλούντος Χρηματοπιστωτικού Ιδρύματος·
 δ)
 το υπόλοιπο ή η αξία του